Antonio Moreno González. Fisika Zientzietan doktorea: Albert Einsteinen bertuterik nabarmenena bere jakin-mina zen. Asko gustatzen zitzaion jakitea - Euskonews\nAlbert Einsteinek beste edozein zientzialarik baino ekarpen handiagoa egin zion XX. mendeko errealitate fisikoari. Aurten, bere heriotzaren 50. urteurrena betetzen da. Fisika Zientzietan doktorea eta Lehen Hezkuntzako irakasle nazionala den Antonio Morenoren aburuz, "jende guztiak ezagutzen du Albert Einstein, baina inork gutxik daki zertan aritzen zen". Morenok kasualitatez izan zuen "Historiak eman duen zientzialaririk ospetsuenaren" berri, haurra zela, barruan bere biografia zekarren sorpresa moduko gutunazal bati esker. Ordutik, denbora luzea eman du "pentsalari bikain eta ezohiko ikertzaile" honen inguruan irakurtzen zein ikertzen. Iragan maiatzaren 31n, eta Eusko Ikaskuntzak antolatutako Jardunaldi batean Antonio Morenok zientzialariaren bizitza eta lanaren inguruko hitzaldi berezi bat eskaini zuen.\nAlbert Einstein errebeldea dela aipatu izan duzu. Zergatik? Non islatzen da errebeldia hori?\nEz zegoen batere ados inguruan zeuzkan egitura sozialekin: ez eskolaren egiturarekin, ez gaztetan Alemanian ezagutu zuen erregimen militarrarekin, ez zientzia lantzen zuten moduarekin. Nahikoa gauzaren aurka errebelatu zen.\nBigarren mailako ikasketak amaitu baino lehen, alde egin zuen Institututik. Bera Alemanian bizi zen, eta gurasoak Italian, emigrante moduan. Eta haien etxean azaldu zenean, sekulako nahigabea eman zien. 17 urte zeuzkanean, nazionalitate alemanari uko egin, eta suitzarra eskuratzea erabaki zuen. Urte batzuk behar izan zituen horretarako, baina buru-belarri jarri zen horretan. 17 urteko gazte batek aleman izateari uzteko erabakia hartzea esanguratsua da oso.\nEinsteinek kontzientzia politiko jakin bat zeukala esan al daiteke?\nEinstein ideologikoki inon kokatzekotan, sozialismoaren inguruan kokatu beharko genuke. Baina, hala eta guztiz ere, nahiko garatuta zeukan bere kontzientzia. Ezin zituen bidegabekeriak eta militarismoa jasan. Sistema politiko alemana zurruntzen ari zela ikusten zuen, kutsu diktatoriala hartzen, gogortzen. Eta, jakina, jasangaitza iruditzen zitzaion juduek pairatutako bidegabekeria.\nEz zen, bestalde, ikertzaile makala izan...\nEz horixe. Oso berezia izan zen. Garai hartan -bera 1879an jaio zen-, ikertzeko modu berri bat sortu zen: aldizkari zientifikoak irakurtzen hasi ziren, eta lana talde txikietan egiten. Baina berak nahiago zuen lanean bere kontura, isolatuta, aritu. Eta ez zeukan aldizkari zientifikoak irakurtzeko ohiturarik. Liburu klasikoak, ordea, asko gustatzen zitzaizkion, eta bere garaiko obra nagusiak ere bai. Edonola ere, ez zen gainerako ikertzaileak bezalakoa. Errebeldea zen, bakartia. Bere buruari buruz egindako deskribapen batean, adierazi zuen bera beti izan zela bakartia, eta bere izena jende guztiak ezagutzen zuen arren, inork gutxik zekiela zertan aritzen zen.\nAlbert Einstein al da munduko zientzialaririk ospetsuena?\nHistorian zehar sekula ez da bera bezain zientzialari ospetsurik izan. Bere ospeak zientziaren mugak zeharkatu ditu. Litekeena da ospe hori bere izaera berezi eta erakargarriagatik eskuratu izana, ikuspegi zientifikotik oso teoria ausartak aurkeztu zituelako. Gainera, hori da Albert Einsteini buruz esan beharreko lehendabiziko gauza: zientzialari aparta izan zela, eta pentsalari bikaina. Asko gustatzen zitzaion pentsatzen aritzea. Isolatu eta pentsatzen aritzea. Eta, beste alde batetik, jendaurrean zeukan jokamoldea aipatu behar da, ohitura guztietatik kanpo... Batxilergoko edo unibertsitateko irakasleen kasuan ohikoa den arren, berak ez zuen irakasle karrerarik egin. Eta, horretaz guztiaz gain, itxura berezia zeukala aitortu behar da: janzteko modua, aurpegia bera, ilea eramateko modua... Ezaugarri horiek guztiek jendearen arreta deitzen zuten.\nZeintzuk ziren bere bertuterik azpimarragarrienak?\nNire ustez, bere jakin-mina. Ikusmin handiko gizona zen. Asko gustatzen zitzaion jakitea. "Arimaren gose" egon behar zela esaten zuen, “jakiteko irrikaz”. Eta, irrika horrek bultzatuta, lan izugarri egin zuen. Langile aparta zen. Nahiz eta horrenbeste lan egiteak osasunean ere eraginik izan. Einstein Niels Bohrekin (1885-1962) Bruselako kaleetan, 1927.\nAhuleziaren bat izango zuen...\nGizarte diziplinatik begiratuta, bere jokamolde arbitrarioa segur aski. Adibidez, irakasle zen arren, ez zitzaion ikasleak izatea gustatzen. Ikertzea laket zuen, bere bulegoan aritzea, pentsatu edo hausnartzea. Baina ez zuen ikaslerik nahi. Oso ikasle gutxi izan zituen bere bizitzan zehar. Sekula ez zuen doktore tesi bat zuzendu. Beregana hurbiltzen ziren gazteei lanak egitea gomendatzen zien. Laguntzaileak, berriz, bai, izan zituen, eta asko gainera. Matematiketan, erlatibitatearen teoria orokorra lantzen ari zenean, teoria bereziaren matematika baino indartsuagoa behar zuela ikusita, laguntzaile baten premia sortu zitzaion. Giza ahuleziei begiratuz gero, esan beharko genuke emakumeenganako zaletasun punttu bat zeukala, eta horrek ezegonkor bihurtu zuela bere bikote bizitza. Bere azken egunetan adierazi zuen inbidia ziola heriotzara arte maitasunean egonkortasuna izan zuen lagun bati.\nAlbert Einsteinen bizitza eta obraren zein alderdi iruditzen zaizkizu txundigarrienak?\nOso bitxia da Einsteinekin daukadan harremana. Ni Mantxako herrixka txiki batean jaio nintzen, Alcázar de San Juan-en, sendi xume batean. Etxean ez geneukan libururik ere. Baina pertsonaia ezagunen biografiak gordetzen zituzten gutunazal sorpresadunak izaten genituen. Eta biografia horietako bat Albert Einsteinena zen. Hamar edo hamabi urte izango nituen artean. Ordukoa da pertsonaia honi buruz izan nuen lehendabiziko erreferentzia. Bere liburua irakurri nuen arren, ez nuen deus ere ulertu, baina interesgarria iruditu zitzaidan. Eta pertsonaiari buruzko dokumentazioa biltzen hasi nintzen: bere irudiarekin egindako iragarkiak, bere izenari eman zaizkion erabilera ezberdinak... Bitxikeria ugari, liburuez gain.\nZer daukate Fisika Zientziek bizitza osoa haiei eskaintzeko? Non dago gakoa?\nNire ustez, burua lantzean: zerbaiti buruz pentsatzea, kontzentratzea, zeure buruari galderak egitea, erantzunak bilatzea, galdera eta erantzunak lotzen joatea... Fisika Zientzietan, gainera, galdera bereziak egiten dira: Zer da izadia? Zertaz eginda daude gauzak? Nolakoa da Unibertsoa? Misterioetan barna arakatzea bezalakoa da, oso erakargarria. Dena den, etsigarria ere izan daiteke. Baina benetako zientzialaria ez da porroten aurrean uzkurtzen; alderantziz, porrotetatik ere ikasi egiten du. Zientzialari batzuek esaten dute aurkikuntzarik garrantzitsuenak behin eta berriro porrot egin ondoren egiten direla. Einstein, adibidez, eremuaren teoria bateratua ateratzen tematu zen, baina ez zuen lortu, eta hainbat urte eman zituen porrot horren zamarekin. Bestalde, ez zuen ontzat ematen jende guztiak onartzen zuen mekanika kuantikoaren printzipioa, eta horrek ere, nolabait, porrot moduko bat suposatzen du bere ibilbide zientifikoan. Bere biografia pertsonal eta zientifikoa aztertzen duenak ikusiko du arrakasta gutxi eta porrot asko izandako gizona dela Einstein. Madrileko Zientzia Fakultateko klaustroarekin "San Bernardo kaleko etxetzarrean", 1923.\nZure aburuz, behar bezainbeste zabaltzen al da gaur egun zientzia gizartean?\nNire ustez, hobetu egin beharko litzateke zientziari ematen zaion trataera. Eskoletatik hasita. Ahalegin bat egin beharra dago zientzia erakargarriagoa bihurtzeko. Zientzia, berez, oso erakargarria da, baina fisika eta kimika, beren teoria eta arazoekin, aspergarriak dira ikasleentzat. Gazteek urruneko gauza arraro baten moduan ikusten dituzte zientzia zehatzak, baina ez da hala. Erabiltzen dugun edozein tresna, zientziaz beteta dago. Oso hurbil daukagu, baina ez gara konturatzen. Jendeari ikusarazi behar diogu zientzia gure eguneroko bizitzan sartuta dagoela. Ramón Pérez de Ayala eta Abraham Yahudarekin. Einsteini gobernu errepublikarraren erabakia helarazi zioten; berarentzat katedra bat sortzea Madrilgo unibertsitate zentralean, 1933.\nBokazionala al da zientzialaria? Sinesten al duzu jenioen jaiotzetiko talentuan? Txinparta bat bederen izan behar dela iruditzen zait. Edozein arlotan, pertsona bat beste guztien artean gailentzen baldin bada, barruan zerbait duenaren seinale da. Baina barruko gauza hori landu egin behar da. Lan asko egin behar da, eta gogo onez. Zientzialariek, beharbada, jende arruntak baino adimen handiagoa izan dezakete, baina, funtsean, lanean aritzeko sekulako gogoa da daukatena, eta buruan dauzkaten milaka galderentzako erantzunak bilatzeko grina. Antonio Moreno González Alcázar de San Juan-en jaio zen (Ciudad Real). Lehen Hezkuntzako irakasle nazionala da, Fisika Zientzietan doktorea, eta Zientzia Esperimentaletako Didaktikako irakasle titularra Complutense Unibertsitateko Hezkuntza Fakultatean. Lehen Hezkuntzarako eta Batxilergorako hainbat testuliburu prestatu du, eta artikulu ugari idatzi ditu zientzien irakaskuntzari eta fisikaren historiari buruz. "Nivela Libros" argitaletxeak editatutako biografien bildumaren zuzendaria da, eta baita “Científicos para la Historia” eta “Novatores” edizioetakoa ere. Vida Escolar, Revista Española de Física, Science & Education, Anales de la Real Sociedad Española de Química eta Revista de Educación-eko argitalpen batzordeetako kidea da eta, halaber, Estatu mailako zein nazioarteko batzorde zientifikoetako kidea. Aholkulari zientifiko lanetan aritu da Hezkuntza eta Zientzien Ministerioan, Expo 92an eta Madrilgo Erkidegoko Ikerketarako Zuzendaritza Nagusian -Zientziaren Astean Madrilgo unibertsitateak koordinatzeko-. “María Díaz Jiménez” Magisteritza Eskolako zuzendaria da, Zientzia Esperimentalen Didaktika Saileko doktoradutza programaren koordinatzailea, eta Estatuko Eskolen Kontseiluko Batzorde Irakunkorreko bokala. Jaso dituen sarien artean, Complutense Unibertsitateko Ohorezko Domina eta Alessandro Volta Domina aipatu behar dira; azken hau, pila asmatu zenaren bigarren mendeurrenean (1999) jasoa. Gaur egun, Hezkuntza eta Zientzien Ministeriopean dagoen Irakasleak Prestatzeko Goi Institutuko zuzendaria da. OHOko eta Bigarren Mailako Hezkuntzako irakasleei zuzendutako prestakuntza ikastaroak zuzendu eta eman ditu, dela ikastetxeetan, dela nazioko zein nazioarteko udako ikastaroetan. Zientzien, zientziaren historiaren eta Espainiako hezkuntza zientifikoaren irakaskuntzarekin lotutako ikerketa proiektuetan parte hartu du, eta baita ikerketa historikoak irakaskuntzan duen aplikazioaren ingurukoetan ere. Testuliburuen analisiak prestatzeaz gain, Madrilgo Complutense Unibertsitateko material zientifikoaren inbentarioa egin du. Argitalpenen hautaketa: Artikuluak: - Progreso, secularización e instrucción pública - La formación de profesores de ciencias en España: historia de una frustración - El profesorado y la dimensión europea - La Junta para la Ampliación de Estudios e Investigaciones Científicas: la vida breve de una fundación ahora octogenaria - Science in quarentine: Academic Physics in Spain (1750-1900) - La España finisecular del XIX: ciencia, política y cultura - La Sociedad Española de Física y Química: una institución para la regeneración patria - La historia de la ciencia: ¿saber útil o curioso complemento? - La Física en los manuales escolares: un medio resistente a la renovación - “Weighing” the Earth: a Newtonian Test and the Origin of an Anachronism - La física de los quanta en España Liburuak: - Aproximación a la física: una historia de visionarios, rebeldes y creadores - Una ciencia en cuarentena. Sobre la historia de la física en España desde la ilustración hasta 1900 - José Rodríguez Carracido - La Física Moderna (en Historia dela Ciencia y de la Técnica en la Corona de Castilla)\nEINSTEIN, Albert MORENO GONZÁLEZ, Antonio\nArantza Jausoro. Euskal Mendizale Federazioko presidentea: Munduko edozein lekutan mendira zoazela, euskal herritarra zarela esanez gero, mendizale ontzat hartuko zaituzte


Ruby Payne-Scott - Wikipedia, entziklopedia askea.\nRuby Violet Payne-Scott (Grafton, 1912ko maiatzaren 28a - Mortdale, 1981eko maiatzaren 25a) fisikari eta astronomo australiarra izan zen, erradiofisikaren eta irrati-astronomiaren aitzindarietako bat.\nGrafton , 1912ko maiatzaren 28a\nMortdale , 1981eko maiatzaren 25a (68 urte)\nCommonwealth Scientific and Industrial Research Organisation 1951)\nPayne-Scott 1912ko maiatzaren 28an jaio zen Grafton-en, Hegoaldeko Gales Berrian , Cyril Payne-Scott eta Amy Neale-ren alaba izan zen. Geroago, Sydneyra joan zen bere izebarekin bizitzera. Penrith-ko Lehen Hezkuntzako ikastolara joan zen 1921tik 1924ra arte. Cleveland-Street Girls' High School bigarren hezkuntzako ikastetxean ikasi zuen 1925tik 1926ra arte. Bigarren hezkuntza Sidney Girls High Shool ikastetxean amaitu zuen. Selektibitatean ohorezko matrikula lortu zuen matematiketan eta botanikan. Bi beka jaso zituen Sydney-ko Unibertsitatean ikasteko, non fisika, kimika, matematika eta botanika ikasi zuen.\nAustraliak izan duen fisikari garrantzitsuenetarikoa da. Gainera, irrati-astronomia posible zela kontsideratu zuen lehenetariko pertsona izan zen munduan, eta beraz, gaur egungo zientzia modernoaren aitzindarietako bat. Sarritan, emakume bakarra zen Sydneyko Unibertsitateko klaseetan.\n1936. urtean ikerketa egin zuen William H. Love-rekin Sydneyko Unibertsitateko Minbizi Ikerketa-Laborategian. Elkarrekin zehaztu zuten lurraren magnetismoak eragin gutxi edo eraginik ez zuela munduan bizi ziren izakien bizi prozesuan. Hori txiten enbrioiak lurraren magnetismoaren indarra 5000 aldiz biderkatzen zuen magentismo zelaietan jartzean ikusi zuten. Lurreko eremu magnetikoak efektu zabalak gizakiengan produzitzea hamarkada batzuetan zabal sostengatutako sinestea lehenago zen, eta jende askok lo egingo zuen iparreranzko buruaz eta meridiano magnetikoaren paraleloa den gorputzaz soilik. Australiak produzitu dituen itxura nabarienen bat irrati|erradio astronomiaren aukera kontuan hartzeko munduko lehen pertsonetako bat eta zientziaren lexiko modernoko funtsezko partea|lekua orain den arduratsua, sarritan emakume bakarra zen Sydney-eko Unibertsitateko bere klaseetan.\n1936an ikerketa egin zuen William H. Love-rekin Sydney-eko Unibertsitateko minbiziko ikerketa-laborategian. Zehaztu zuen lurraren magnetismoak zuela gutxi edo desberdintasun behagarririk gabeko enbrioi laborantzaren bitartez lurraren gaineko bizidunen bizi-prozesuen gaineko inongo efekturik lurrekoa baino eta guzti 5000 aldi ahaltsuagoko eremu magnetikoetan egon arren. Lurreko eremu magnetikoak efektu zabalak gizakiengan produzitzea hamarkada batzuetan zabal sostengatutako sinestea lehenago zen, eta jende askok lo egingo zuen iparreranzko buruaz eta meridiano magnetikoaren paraleloa den gorputzaz soilik.\nArtikulu hau Hegoaldeko Gales Berriko biografia baten zirriborroa da. Wikipedia lagun dezakezu edukia osatuz.\nMultimedia: Ruby Payne-Scott\nAzken aldaketa 24 urtarrila 2018(e)an, 15:38(e)tan


Inprimatu orria - Euskal Encodingsek 'Pantailak Euskaraz' ekimenarekin bat egitea nahi dugu?\nOrokorra => Hizketa txokoa => Gaiaren sortzailea: arrakala Noiz: 2021ko Abuztuaren 01a, 13:04:41\nIzenburua: Euskal Encodingsek 'Pantailak Euskaraz' ekimenarekin bat egitea nahi dugu?\nEgilea: arrakala Noiz: 2021ko Abuztuaren 01a, 13:04:41\nAupa ekipo! Duela egun batzuk 'Pantailak Euskaraz' ekimenak atxikimendua emango ote diogun galdetu dio Euskal Encodingsi, eta zerbait erabaki beharko dugu... Gurea komunitate ireki bat izanik, komeniko litzake erabiltzaileok gure iritzia ematea gaiaren inguruan, eta horren arabera erabaki bat hartu.\n'Pantailak Euskaraz' ekimenari buruzko informazio guztia hemen duzue: https://www.pantailakeuskaraz.eus/ (https://www.pantailakeuskaraz.eus/)\nHorixe ba, nahi duenak bere iritzia lasai eman dezala eta ea gai garen erabaki bat hartzeko!\nIzenburua: Er: Euskal Encodingsek 'Pantailak Euskaraz' ekimenarekin bat egitea nahi dugu?\nEgilea: arrakala Noiz: 2021ko Abuztuaren 01a, 13:08:05\nNere iritziz bai, bat egin beharko genuke ekimenarekin. Eragile desberdinak batzen dituen ekimen anitza da eta iruditzen zait gauzak ongi egiten ari direla, eta ahal dugun neurrian gure ekarpena egin beharko geniokela ekimenari. Hagitz interesgarria iruditzen zait sortzen ari den mugimendua, eta horren parte izan beharko genukela iruditzen zait.\nEgilea: MikelEiza Noiz: 2021ko Abuztuaren 02a, 00:18:31\nNiri ere mugimendu oso interesgarria iruditzen zait eta bai, nik ere gauzak ongi egiten ari direla uste dut.\nBada garaia, gauzak aldatzen hasteko. Ea denon artean zerbait lortzen dugun.\nBeraz, nire iritziz ere bai, atxikidu beharko ginateke.\nEgilea: Josu Etx Noiz: 2021ko Abuztuaren 02a, 11:08:10\nNi ere ados. Azken finean euskararen presentzia pantailetan bermatzea da gure nahia ere, nahiz gu bide piratan ibili. Baina beste norbaitek modu legalean izatea saiatzen ari bada, gure atxikimendua merezi duela deritzot.


Game Area erasoa Online. Play for free\nGame Area erasoa\nPlay jokoa Area erasoa Online:\nGame Description Area erasoa\nFlash joko honen funtsa denbora behar etsai asko bezala tiro epe labur baten barruan. Oraindik hemen zehaztasuna oso ona jotzen kopuru ezik. . Play jokoa Area erasoa konektatuta.\nTekniko jokoa Area erasoa ezaugarri\nGame Area erasoa gehitu: 19.02.2011\nBezalako jokoa Area erasoa Jokoak\nDeskarga jokoa Area erasoa\nEmbed Joko Area erasoa zure web orrian:\nJokoaren txertatu Area erasoa zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Area erasoa , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Area erasoa -rekin, baita ere, jokoa jokatu zen:


Lorategien kudeaketa tratamendu motak\nZure kokapena: Hasiera > Produktuak > Tractror > Lorategien kudeaketa tratamendu motak\nMicro Tractor / Orchard Tractor / Small Garden Tractor, Cheap Price 40 40.4 Mini Garden Tractor / Nekazaritza Tractor. Traktore txiki, ertain eta handiak mota guztietako pertsonalizatuak sor ditzakegu, diesel mota, mota elektrikoa produkzio pertsonalizatua egin daiteke, traktore oinez 5 HP – 20 HP, ertaineko traktorea 15 HP – 110 CV traktore, eta 120 HP arte 140 HP handi Baserriko traktoreak, eta serieko baserriko inplementazioak hornitu ditzakegu, esate baterako, disc arakatzea, harrow, loader, backhoe, trailer, eta abar. Baina, lehenik eta behin, kontatu zure zaldi indarra hobetsia.\nMicro Tractor /Orchard Tractor /Small Garden Tractor, Bi abiadurako potentzia irteera, ekipamendu egokia bat dator, hainbat operazio beharrak asetzeko. Ardatzaren ardatzaren diseinu indartsuarekin, produktuen errendimendua fidagarria da.\nLorategiko kudeatzaileen hainbat motatako abantaila\nDiseinu optimizatua, gurpil-puntuzko gurpil labur batekin eta beheko silbadorearekin, hau da, lorategietan eta berotegietan funtzionamendu egokia eta errazagoa. Zuzeneko injekzioen energia aurrezten duten diesel motorrak erregaiaren kontsumo txikiarekin, ahalmen sendoa eta errendimendu ekonomiko onarekin.\nThe Cheap Price 40 hip 404 Mini Garden Tractor /Nekazaritza Traktoreak aldatzearen argia da, mahuka aldatzen ari da desplazatzen, eta aldatzea argi eta fidagarria da.\nAldaketa kaxkarrak 6 + 1 bateratze konbinatua hartzen du, eta abiadura konfigurazioa arrazoizkoa da. Pilotalen eserlekua ergonomikoki diseinatua dago, bidaiari seguru eta erosoa egiteko.\nParametro teknikoak honako hauek dira\nNeurriak: eserlekua eserlekua 2100mm × 1100mm × 900mm eserlekua 2300mmX1000mmX1150mm\nMakina-pisua: 750–800 kg\nPotentzia laguntzailea: 20: 45 zaldi\nKonexioaren metodoa: mota zintzilikatua\nEkipamendua euskarria: birakaria, mahuka makina, lastozko makina itzulia, eskailera makina, gailu makina, makina ditching eta fertilizing, makina birakaria tilling ridge makina, hoe inflexio plow bakarra, hoe bihurgailuak biratzea bikoitza, hoe gurpila Ditching makina, ongarri aplikatzailea, birmoldaketa, gurpila margotzea, etab.\nZabaltzeko birakaria zabalera: 0,9 m – 1,2 mm\nBirakaria tiller labearen zabalera onartzen: 0.9m-1.2m\nLaguntzako birakaria estalkia pisua: 150 kg\nFront wheel model: 400-12 (aukerakoa)\nBeherako gurpila: 1450mm\nAtzeko gurpilaren eredua: 600-12 (aukerakoa)\nHasierako modua: hasiera elektrikoa\nIgogailuaren metodoa: engranajeak igogailu hidraulikoak


«Oso ondo marraztua eta are hobeki kontatua: berezitasun hori du filmak.»\n«Filmak faktura tekniko eta artistiko oso duina du, helduak ere dibertitu ditzakeena, batez ere haur sentitzen direnak».\n«Haren zinema gero eta konplexuagoa da, pertsonaiak hobeto eratzen dira eta irudiei zirrara, poesia, eta abentura-sen handiagoa darie. Magia handiagoa.»\n«Anime ariketa nabarmengarria, balio handikoa eta trebezia itzelekoa. (…) Lan zoragarria da».\n«Diseinu ekoizpen bikaina, interpretazio liluragarriak, Kubricken ukituak eta patxada britainiarrez betetako elkarrizketak».\n«High Rise kontakizun futurista zoro eta liluragarria da».\n«Psikodelia, surrealismoa eta zorotasuna, nahaste psikotiko, hipnotiko, subertsibo, irrigarri, morbodun batean. Zinezko adjektibo-festa, pantailako eroaldia eta estasia goraipatzeko.»\n«Hobe funtzionatzen du zenbat eta gehiago ematen denean zoramenera; hertsiki eta esklusiboki zinematografikoak diren baliabideei kontakizuna aztoratzen uztean batez ere.»\n«Egunerokotasunaren alderik arraroena erakutsiko digu, absurdoa batzuetan, isekagarria bestetan, pasarte oniriko barregarriekin zipriztinduta».\n«Veirojek ia ezerezetik ateratzen du bere zinema, inguruan duenarekin gehiago, eta xarmaz eta trebeki ateratzen du».\n«Gai handiez hitz egiten duen film txiki bat».\n«Gure garaietako linbo espiritualaren erretratu “martetar” eta dibertigarria».\n«Istorio sinplea da, baina mamitsua benetan, giza existentziaren inguruan hausnartzera gonbidatzen baikaitu.»\n«Gozamena da halako film bat ikustea, chic denaz edo modan dagoenaz trufatzen dena, galtzaileen mesedetan. Le Nouveau hamahiru urteko edo gutxiagoko paristar orok nahitaez ikusi beharreko filma da benetan».\n«Zinema dokumentalaren eta poesiaren arteko batasun zirraragarri eta lazgarria. Liluragarria da izugarrikeriari uko inoiz egiten ez dion begiradaren garbitasuna helarazten duenean; erabat premiazkoa beste guztian.»\n«Moralari eta zoriari buruzko hausnarketa interesgarria da.»\n«Allenek dilema moralak, bizitzaren zentzua, zoria eta filosofiari buruzko erreferentzia ugari sartzen ditu koktel-ontzian.»\n«Allenek ondo sinkronizatutako film entretenigarria eta dibertigarria egin du.»\n«Zinemak, eta bizitzak, diktadura guztien gainetik aurrera ateratzeko duten ahalmenaren alaigarri».\n«Taxi Téhéran zinematografiako ariketa oso interesgarria da; itxuraz atsegina, dokufikzioz mozorrotutako giza-kronika hunkigarri bat aurkituko dugu itxuraren atzean».\n«Memoria zauriak osatzeko gune gisa, edo orainaldia premia gisa; ideia horiek gure begiradetan barrena bidaiatzen dute, dagoeneko artearen historiaren parte diren hitz idatziaren, musikaren eta irudien bitartez. Bikaina».\n«Izagirreren filma txikia, intimoa eta fina da. Bikote harremanetako inkomunikazioan murgiltzen da, ikusleari zer pentsatua emanez. (…) Opera prima hau ez da errazkerian itotzen».\n“Gaiaz ikusitako lan onenetakoa da Sanctuaire, onena ez bada”.\n«Noraino iristeko prest dago pertsona bat hainbat dolar (edo euro) milioiko ordainketa bat jasotzeko? Galdera horretan datza Querejeta eta Antonio Merceroren gidoiko alderdi interesgarriena.»


Lekeitioko Udalak presoen urruntze politikaren aurkako mozioa onartu du - Lea-Artibai eta Mutrikuko Hitza : Lea-Artibai eta Mutrikuko Hitza\nLekeitioko Udalak presoen urruntze politikaren aurkako mozioa onartu du\n“Lege Orokorrean askatasuna kentzeko zigorrak betetzean deserrotzea saihesteko ezarritakoa kontuan izanik, zigor horien bergizarteratze printzipioen arabera, urrunze espetxe politikarekin ez gaudela ados diogu”. Hitz horiek jaso eta onartu ditu Lekeitioko Udalak, aho batez.\nEgun Julen Atxurra Egurrola Pototo eta Liher Aretxabaleta Rodriguez dira preso dauden lekeitiarrak. Atxurra Puerto de Santa Marian dago (Cadiz, Espainia), eta Aretxabaleta Ocañan (Toledo, Espainia). Lehena Lekeitiotik 1.100 kilometrora dago, eta bigarrena 540 kilometrora.\n“ETAren indarkeriaren behin betiko etenak irekitako garai berriaren barruan, uste dugu espetxe politika berri bat behar dela, presoak zigorrak gizarte eta familia erroak dituen lekutik urrun betetzea saihesten duen politika, hain zuzen ere”. Politika berri horrek presoak senideekin harremana edukitzea erraztuko duela diote, “bere seme-alaba adingabeen ongizatera begira eta horiek gurasoekin egoteko duten eskubidearen alde”.\nMozioa Sare plataformak aurkeztu zuen. Eta idatzi bera aurkeztu zuten 2016ko abenduaren 14an Gipuzkoako Batzar Nagusietan, 2017ko ekainaren 7an Bizkaian eta apirilaren 18an Araban. Hiruretan onartu zuten. “Hitzarmen honekin Euskal Autonomi Erkidegoko hiru Batzar Nagusiekin akordiora iritsi gara”. Apirilaren 18an, baita ere, Bizkaia, Gipuzkoa eta Arabako sindikatu guztiek ere onartu egin zuten mozioa (ELA, LAB, CCOO, UGT, ESK, Steilas, EHNE, Hiru eta Etxalde).


Bikariotza eguna - Argizai Eskaut Taldea\nEkintzak / Fedea / Kaskondoak / Koskorrak\nby Argizai Eskaut Taldea · Published 14 March, 2021 · Updated 14 March, 2021\nUrtero IV eta V bikariotzak elkartzen dira elkarrekin lan egiteko. Aurten, osasun egoeragatik, moldatu egin behar izan da eta talde bakoitzak bere herrian ospatu du. Online lotu ginen, Instagram erabiliz, beste taldeek zer egiten ari ziren ikusteko eta jarraitzeko.\nAtzoko bileran, hari komun gisa izan zuen Fratelli Tutti kanpaina, hau da, denok anai-arrebak garela. Helburuak anaitasun unibertsala gure eguneroko bizitzan ezartzea zen eta konpromisu pertsonala hartzea eta beste bat talde moduan.\nHasteko, gure gazteek bideo bat ikusi zuten eguneko partaide guztiak ezagutzeko eta kanpaina ondo ulertzeko.\nTxikienak, koskorrak eta kaskondoak, dadoak botatzen hasi ziren. Euren alderdirik kreatiboenarekin jolastu zuten: bideo batzuk ikusi zituzten eta gero, ikusitakoa irudikatu zuten. Honen ondoren,pertsona desberdinen argazkiak ikusi zituzten, elkarren artean oso desberdinak, eta egoera bakoitzarekin lotu behar izan zuten. Bukatu eta itxura garrantzitsua ez dela konturatu zirenean, zuhaitz bat sortu zuten otoitzen aurkezteko. Jarraian jolas desberdinak egin zituzten, aniztasun ezberdineko jendea sartuz eta elkarri laguntzeko jokoak. Amaitzeko, konpromiso pertsonala eta taldekoa hartu zuten.\nOinarinek, jolas desberdinak egin zituzten: scattergorisarekin hasi ziren, cluedoarekin jarraitu zuten, aurreiritziak landu zituzten. Azkenean, papiroflexia eginez zuhaitzeko orriak egin behar izan zituzten, barruan banan-banako eta taldeko konpromisoa idatzi zuten aurretik landutakoarekin lotuta.\nNagusienek, trebeek, justizia sozialarekin lotutako arazo desberdinak zituzten (mendekotasunak, koronabirusak, ingurumena …). Galdakaoko errealitateaz hitz egin zuten, gai hauek hartuz. Horrela, konpromisoa zehaztu zuten. Taldeko konpromesua haien artean entzutea eta bileretara etortzea eta iritsia eman zen.\nAmaitzeko, otoitz une bat egon zen, non adar guztiak Santa Maria elizan elkartu ginen. Jesusek senidetasun festara gonbidatu gintuen. Azkenean, adar guztiek taldearen konpromisoak partekatu zituzten.\n“ezberdintasunean ere, beti neba-arreba”\nHemen argazki gehiago!\nTags: compromisoEskautfefraternidadjusticia socialscoutsvicaria\nNext story Zertan ibili dira gure kaskondoak orain arte?\nPrevious story Ospakizun berezia Argizairentzat


Bi urteren ostean Irungo plazak eta elizak bete egin dira goratutako Opilak bedeinkatzeko – Irunero\nPosted on 2022(e)ko maiatzak 5 by Irunero\n2022ko apirilaren 25ean hiriko ohitura berezienetako bat berreskuratu zen. San Markos eguna ospatzeko haurrek amabitxiek oparitutako Opilak bedeinkatu zituzten, beren lagun eta senideen konpainian. Opilak bedeinkatzeko ekitaldiak Irungo eliza guztietan egin ziren.\nBi urteren ostean, eguraldiak ere San Markos egun berezia ospatzeko aitzakia eman du, egun argitsu eta eguzkitsua eskaini baitu. Izan ere, aurreko bi urteetan bedeinkapena zuzenean egitea ezinezkoa izan da pandemiaren ondorioz. Orduan ur bedeinkaturik aurrez aurre jaso ez eta apaizen hitzak irrati eta telebista bidez iritsi ziren haur irundarren Opiletaraino. Orduko ospakizun bakartiak atzean utzita, aurten asko eta asko izan dira Opila Eguna ospatzeko kalera atera direnak, Junkal plazatxoan hartutako irduiek erakusten dutenez.\nApirilaren 25az gozatzeko gogoak bultzatuta, irundarrek Opilak haurren izenak josita daramatzaten oihaletan sartu, korapiloekin lotu eta hiriko kale eta inguruko mendietara hurbildu dira San Markos eguna ospatzeko. Apaizak ur bedeinkatua jaurtitzerakoan haurrek indarrez goratu dituzte opilak, ondoren bilgarria kendu eta amabitxiak mimoz egindako oparia dastatzeko. Jarraian, Junkaleko Andre Mari Elizaren aurreko plazan ospatutako Opilen bedeinkapeneko argazkiak ikusgai.\nPosted in ErreportajeakTagged Amabitxi, apirila, Apirilak 25, Bedeinkapena, irun, irunero, opila, Opila eguna, San Markos, Semebitxi


«Adineko andreak etxean itxita harrapatu dituzte lege neurriek»\n2003tik 102 emakume hil ditu indarkeria matxistak Euskal Herrian, eta horietatik 25ek zituzten 60 urte baino gehiago; hildakoen ia laurdenak izan arren, baina, datu eta informazio gutxi dago adineko emakumeek jasaten duten bortizkeriaren inguruan. Andre horiek «ahaztuta» daudela salatu du Mentxu Hernandok (Portugalete, Bizkaia, 1966). Bederatzi urtez indarkeria matxistaren biktimekin lan egin ondoren, emakume zaharren errealitatea aztertzen ari da orain, bere tesian.\nGutxi hitz egiten da adineko emakumeen aurkako indarkeriaz. Zein neurritan da ohikoa?\nZoritxarrez, oso ohikoa da, uste dugun eta dakigun baino gehiago. Bortizkeria hori ikusezina da, eta ez dago gure iruditerian: genero indarkeriaren biktima batean pentsatzen dugunean, ez zaigu bururatuko andre zahar bat. Baina, horrez gain, ikerketetan ere ez dago adinekoen aurkako indarkeria matxista: edadetuen kontrako tratu txarren edota familia barruko bortizkeriaren barruan ezkutatuta egon da. Europako Batzordeak egindako azterlan batek azaleratu zuen 60 eta 79 urte arteko emakumeen %28k jasan zutela indarkeria etxean aurreko hamabi hilabeteetan, eta ia erdiek ez zutela horren berri eman, ezta inguru hurbilean ere.\nOro har, adineko emakumeren bat hiltzen dutenean azaleratzen da haien aurkako bortxa.\nBai, eta hilketen datuak ukaezinak dira. Estatistikak dauzkagunetik, beste adin tarteetako biktima kopuruak murriztuz joan dira, baina 65 urtetik gorako hildakoak ez dira gutxitu. Oso emakume zaharren hilketa gutxiago dago, baina hori ez da indarkeria gutxiago jasaten dutelako, baizik eta erasotzaileak lehenago hiltzen direlako. Halere, badago beste arazo bat: Euskal Autonomia Erkidegoan, 2002 eta 2018 artean izandako hilketen artean %30ek zuten 50 urte baino gehiago, baina hori ez da islatzen baliabide espezializatuetan artatutako emakumeei buruzko datuetan: Bizkaian, adibidez, Ertzaintzak 2017an artatutako andreen %2,5 ziren adin horretakoak; portzentajeak ia anekdotikoak dira.\nZergatik da edadetuen aurkako indarkeria hori hain ikusezina?\nArrazoi bat baino gehiago dago, baina nagusiki, biktimak eurak ez direlako identifikatzen biktima izaerarekin. Neurri batean, haien sozializazio prozesuaren eta sineste sistemaren ondorio da: desberdintasunean hezi zituzten, besteak zaintzeko eta haien zerbitzura egoteko, familia egitura mantentzeko eta senarrarekiko otzan izateko; eta horren arabera eraiki dute beren identitatea. Erlijioak ere pisu handia du: bizi osorako ezkondu ziren. Eta premisa horiek barneratuta hasi ziren indarkeria jasaten, indarkeria zilegi zen garai batean. Genero aginduak oso errotuta dauzkate, eta bortizkeria handia jasan dute.\nNolako indarkeria pairatzen dute? Psikologikoa al da fisikoa baino gehiago?\nBatez ere bikotearen arloan jasaten dute bortizkeria, hau da, justu legeak babesa ematen duen eremuan; arazoa da lege neurriek etxeko hormen artean itxita harrapatu dituztela andre horiek. Oro har, indarkeria kronifikatua eta normalizatua da, batzuek hamarkadetan jasaten dutelako: haien bizi osoa da. Baina zailtasun handiak dituzte bortizkeria uneak identifikatzeko, jotzen dute pentsatzera senarrak «jenio bizia» duela, «gizon honek ez nau sekula maite izan»... Tratu txar moldea ere aldatu egiten da denborarekin: erasotzailea ere zahartuz doan heinean, bortxa fisikoa gutxitzen da, baina psikologikoa areagotu egiten da. Batik bat ahozko erasoen bidez egiten da, eta kontrolaren bidez: bakartzea, lagunak edo ilobak ikustea oztopatzea, dirua kontrolatzea... Hori guztia urteetan eta hamarkadetan jasateak inpaktu handia du andreongan: kalte fisikoa eta psikologikoa eragiten die, autoestimu baxua... Bortxa 40 urtez jasatea eta etengabe beldurrez bizitzea suntsitzailea da.\nSexu indarkeriarik ba al da adin horietan?\nBai, eta oso garrantzitsua da. Guztiz ikusezina da, baina bikote barruko bortxaketak ere badaude. Ezkontzako eginbidea ere genero agindu bat da, eta andreak sexu harremanak izatera derrigortuta sentitzen dira, baita horiek bortxazkoak direnean ere. Zahartzaroan, gainera, erlazioen maiztasuna gutxitzen denean, emakumeei egozten zaie errua, senarrari atsegin ez emateagatik.\nJoan den astean zahar etxe batean eraso ziotela salatu zuen andre batek Barakaldon. Egoitzak ere ez al dira seguruak?\nEmakumeak dauden espazio guztietan dago haien aurkako indarkeria. Zahar etxean gertatu zena gizartearen isla bat da, kontzientzia apurrarena eta halakoak antzemateko trebakuntza faltarena. Azken batean, egoitzak etxeen luzapen bat baino ez dira. Kasu horretan, gainera, emakumeak berak salatu du, baina ez da ohikoena. Eta kontuan hartzekoa da adineko gizonak ere oso legitimatuta sentitzen direla halakoak egiteko: haiek ere horretarako sozializatu dituzte.\nBanatzeko edo salaketa jartzeko urratsa ere nekez egiten dute. Zer oztopo dituzte?\nBatetik, asko kostatzen zaie bizitza berri bat proiektatzea, eta, gainera, egoera konplexuak dira, mendekotasun psikologikoaz gain, ekonomikoa ere badutelako. Kontuan hartu behar da andre horietako askok ez dutela etxetik kanpo lan egin ezkondu ostean, eta ez dutela inoiz euren diru propiorik izan. Bestetik, zaintzaren etikak eragin handia du haiengan, eta erasotzailearen osasunak ere kezkatzen ditu: «Nik alde egiten badut, nork zainduko du gizon hau?». Edo alderantziz, bada mendekotasun fisiko bat: emakume batzuk euren erasotzaileek zaintzen dituzte. Azkenik, adineko andreek batzuetan ez dituzte legeak ezagutzen, ez dute baliabideen berri, formakuntza maila txikia dute... Euren bizitza osoan eremu guztietan jasan duten menderakuntza azaleratu egiten da halako egoeretan.\nHalakoetan, zein izaten da ingurukoen jarrera?\nGertukoen eta batik bat seme-alaben rola ezinbestekoa da, andre horiek ez baitaukate sare sozial handirik, eta etxeari oso atxikita bizi baitira. Eta seme-alabek sarri ez dute babesten amaren banatzeko erabakia: «40 urtez jasan baduzu, orain banatuko zara?», edo «zer egingo dugu aitarekin, nora eramango dugu?». Eta babes hori gabe, ez dira gai urratsa egiteko: ez dute uste horretarako eskubidea dutenik ere. Familiak, gainera, oso konplexuak dira: andre batzuek etxean jasotzen dituzte seme tratu txar emaileak, eta horrek beste bortizkeria foku bat dakarkie.\nBERRIAn argitaratua (2019/11/25)


Ukash Casino Sites Bonus | Top Free aholkuak |\nHasiera » Ukash Casino Sites Bonus | Top Free aholkuak\nUkash Casino Sites Bonus: Txartela gordailuak abantaila guztiak, Stress bat ere ez\nUkash Casino Sites Bonus Review Randy Hall eta Thor Thunderstruck egiteko Express Casino\nIn 2014 bai eBay eta Dominos Pizza bizi profila handiko cyber hack datu pertsonalak ikusi (pasahitzak, helbideak eta abar) beraien bezeroen milioika arriskutsua. Zorionez, handien merkataritza elektronikoa enpresen denda eta encrypt bezero guztiei’ finantza informazioa bereizita, beraz hack ez zen txarra izan den bezala, ezin izan du. Hala ere, horrek esan nahi du kontsumitzaileek ezin da inoiz izan 100% bermatzen duten etorkizuneko hauste ez dira maneiatzeko gisa. Zein zergatik online jokoa zale da, Thekash Casino Sites Bonus bonoak denean online joko lasaitasun osoz bermatzeko modurik onena dira.\nUkash Casino UK guneak baimendu jokalari uholdeak abantaila guztiak gozatzeko zordunketa / kreditu-txartela erabiliz, of the 'zer bada edozein gabe….’ kezkak. egiten denean Ukash Casino gordailuak, Jokalari esaterako, goi-up hobariak eta Cashback jorratzen perks desberdinak kargak jaso ahal, baita promo kodeak erabiliz sartu nahi baduzu jorratzen berezietarako. Better oraindik, ez dute partekatzeko eta datu pertsonalak edo finantza denean, hori eginez!\nTop Tips For Ukash erabiliz Casino for gordailuak\nOne onena Ukash Casino Sites Bonus ezaugarri da jokalariak ez dute gordailuak egiteko berehala. Goiko online UK Express Casino nabarmendu casinos guztiak eskaintzen jokalari free ongietorri hobariak - rekin gordailua ez da beharrezkoa - boki hasi zen. hala nola mFortune Mobile eta PocketWin gisa Casinos ere izan Zero Wagering Baldintzak beraz jokalari benetan gorde dezake zer irabazi dute!\nHartu begirada bat onena free Ukash Casino Sites Bonus Deals beheko taulan, eta gero jarraitu gehiagorako irakurtzen Best on Thekash Casino aholkuak & iradokizunak.\nmahai gainetik aurrera ikusi, Ukash Kasinoak No Gordailua Ongi Hobariak lekutan £ 5 artean alda daiteke – £ 20. bonus zenbatekoak eta wagering baldintzak casino kasinoan datoz arren, badaude gakoa ezaugarri guztiak erabiltzen onena Ukash Kasinoak share: Bikain jokoak, joko garbia politikak, eta benetako dirua aukera egiteko!\nLehen hasteko Ukash Casino Billing Gozatu Top Casino UK Promozioak\nZiurtatu free Ukash Casino Sites Bonus eskaintza guztiak aztertzeko, eta sentitzen zein partidako onena nahi duzu garatzea – edo payouts altuena eskaintzen! Behin hori egin, dirua jarri non zure sagua da hasteko erabaki ahal izango duzu, eta zorte saiatu dirua benetan wagers at. Casino for Ukash Pay bonoak dira betiko aurrera egiteko modurik onena arrazoi zenbaki bat:\nLehendabizi, asko Ukash batera Casino hala nola, Elite Mobile eta Moobile Games gisa guneak kanpoan Mobile & bonus eskaintza Telefono finkoa Billing Bezeroak. Elite Mobile kasuan jokalari £ 800 gordailua partida hobariak ere gora eskaintzen duten ere, falta, hala nola masiboa sustapena bat besterik zentzugabe da…Batez ere, jokalari daude gaituta Ukash Casino Sites Bonus helmuga at jolasten.\nkartel hori Ukash Casino Billing bideragarrienak uholdeak aukera izatea da, halaber, gehien sinesgarria bat: Gutxieneko gordailuaren zenbatekoak baino merkeagoa BOKU Pay Mobile arabera baita zordunketa / kreditu txartela gordailuak bezala! online casinos gehienak egun, Jokalari zertan £ 5 gutxienez bakarrik utz ordena promozioak guztiak gozatu ahal izateko – baita irabazi big! – hala nola, Top Slot gunea gisa casinos at horrek abantaila handia izan daiteke:\nhala nola Blackjack bezala jokoak, Binakako Bonus Poker, eta Baccarat dute bat 99%-100% Game Payout Ratio\nFree bira Slot Asteburuetan\nUkash erabiliz Casino for Gordailua Hobariak\nCasino Hobariak Soinua hori oso ona egia izan behar du?\nHau da, ziurrenik, aldiz, zerbait benetan da ona nik trumped izan bat: Ukash Casino Sites Bonus bat esaten duenean 'gordailua ez da beharrezkoa', hori zehazki zer esan nahi duen. duten jokalari erregistratzean erabili oinarrizko informazioa baino beste (adib. izen, Telefono zenbakia, posta elektroniko helbidea), online casinos erregistratu aukeratu dute beste edozein informaziorako sarbidea ez.\nUkash Casino UK guneak dira, halaber, erabat araututa UK Jokoa batzordeak arabera, bertan joko garbia eta egiaztatu payouts bermatzen. Jokalari gomendatzen zaie arren baldintzak eta baldintzak beti irakurri denean edozein gune jolasten, Ukash Casinos genuinely offer complete peace of mind. Considering that buying Ukash Vouchers is as simple as topping up a phone with pay-as-you-go credit, Jokalari aitzakiarik ez ematen saiatu behar. Beraz baduzu ek bila mobile / finkoez kasinoan gordailuak alternatiba bat bilatzeko, eta zalantzakor zure banku xehetasunak erabili online casino batean, orduan emango Ukash saiatu. Zure joko du sekula esku seguruago egon!


Aritz Aduriz, sei hilabeteren ondoren | Athletic Club\nHasieraAlbisteakAritz Aduriz, sei hilabeteren ondoren\nAritz Aduriz, sei hilabeteren ondoren\nGozatu futboletik erretiratu eta urte erdira mito zurigorriarekin izandako elkarrizketa lasaiaz\nBihar sei hilabete beteko dira Aritz Adurizek futbola utzi zuenetik. 2020ko maiatzaren 20an, ’20 ‘zuri-gorriak behin betiko zintzilikatu zituen bere botak, Klub honen historian lehoi bezala legatu handia utziz. Urte erdi geroago, Aritzekin hitz egin dugu bere eguneroko berriaz beste aldetik hitz egiteko, “Athleticen bazkide eta zale amorratu gisa”.\nAurrelari zuri-gorri ohiak bere errutina berriaz hitz egiten digu, bere aldakaren errekuperazioaz, txapelketaren faltaz edo Villalibrek elastikoan duen 20. zenbakia ikusita duen ilusioaz. Aritzek, Kopako finala oraindik buruan duela, taldea oso gertutik jarraitzen duela esan du: “Athletic osatzen dugun familiako beste bat bezala, bere partida guztietan”.\nElkarrizketa euskara hutsean egin da, gure hizkuntzaren erabileraren aldeko Klubaren apustu irmo gisa, euskarari laguntza, ikusgaitasuna eta bultzada emateko. Gainera, bihar, azaroaren 20an, Euskaraldia hasiko da, Athleticek bideo berezi honekin bat egin zuen euskararen aldeko ariketa sozial honetara, euskara eguneroko hizkuntza duten Ligako gainerako taldeekin batera.


Lan-hitzarmena aldarrikatu dute Getxoko hondartza-garbitzaileek - Getxo - Hiruka.eus\nHiruka.eus 2018-05-30 08:50\nEreaga hondartza, artxiboko irudian.\nLan-baldintza duinak lortu ezean, greba abiatuko dutela iragarri dute Getxoko Hondartzak 2015 ABEEko zazpi beharginek. Jakinarazi dutenez, aste honetan bilduko dira enpresako arduradunakaz, akordioa lortzeko asmoz.\nGetxoko hondartzetako garbitzaileek jakinarazi dutenez, gaur egun ez dira 1.000 euroko soldatara heltzen, aparteko ordainsariak hainbanatuta dituzten arren; ez dute subrogatzeko eskubiderik ezta lan-hitzarmenik ere ez. Getxoko EH Bilduk babes osoa adierazi die, "eskariak justuak eta ukaezinak direlako".\nKoalizio abertzaleak azaldu duenez, Getxoko Udalak eta Bizkaiko Foru Aldundiak duten hitzarmenaren arabera Aldundiak dirua jartzen du eta Udalak kontratazioak egin eta kontratazio pleguetan baldintzak ezartzen ditu. "Beraz, Udala da udal-zerbitzuak eskaintzen dituen langileen lan-baldintzen arduraduna eta Udalari dagokio lan baldintza duinak bermatzea", salatu du. Horregatik denagatik, EH Bilduk mozio bat aurkeztuko du gaurko, eguazteneko, Udalbatzan, Udalak langile horien lan-baldintzak bermatzeko konpromisoa hartu dezan.


Tolosako Azokak baduelako zer kontatu - Tolosa - Tolosaldeko ataria\nJosu Artutxa Dorronsoro 2018-12-22 15:29\nTolosako Azokari buruz idatzitako liburua aurkeztu dute, goizean, Zerkausian. Bertan, Olatz Peon alkatea, Joxemi Saizar kazetaria eta Joseba Urretabizkaia argazkilaria izan dira, besteak beste. Azken bi hauek egindako lana da liburua.\n"Lehenengo sektorearen erakusleiho da Azoka, eta ekoizleak eta erosleak harremanetan jartzen dituen eremua ere bai", adierazi du Olatz Peon alkateak, hitzaldiari ekiteko. Herrian eta eskualdean dugun ekosistema zaintzeko, baserritar eta nekazarien lana "beharrezkoa" dela ere azpimarratu nahi izan du, eta liburuak, zati handi batean, "haiei eskerrak emateko" balio dezakeela ere aipatu du.\nAzokaren erronkak, kontsumo ohiturei aurre egitea, belaunaldi berrien inplikazioan eragitea, eta tokikoak, kalitatezkoak eta garaian garaikoak diren produktuen eskaintza zabala bermatzea direla azaldu du Peonek.\nPatxi Zaratek, ekoizleen izenean hartu du hitza gero. "Ohore bat da niretzat lan honen parte izatea. Liburu hau, istorio baten argazki bat da, omenaldi txiki bat". Alkateak esandakoari jarraituz, erronkei aurre egiteko, esku artean duten balioa handia dela eta, hori zaindu eta sustatu behar dutela nabarmendu nahi izan du.\nHitzaldiarekin amaitzeko, Joxemi Saizarrek liburuaren egilea izanik, eskerrak eman nahi izan dizkiete proiektuan parte hartu dutenei, baita Tolosako Udalari ere, emandako laguntzagatik. Ondoren, lanaren muina azaldu du. Testu askorik ez duen liburua da, argazki koloretsuez betetakoa, historiari buruzko xehetasun batzuk dituena, larunbatero parte hartzen duten ekoizleen adierazpenekin osatutakoa. "Kanpotik etortzen diren bisitari askok esaten dute, hau galduz gero, damutuko garela. Zaindu eta mimatu beharreko altxor bat dugula esku artean". Eta horrela amaitu du: "Larunbatero izaten da zerbait herri honetan, baino larunbateroko muina hau da".\nAzkenik, argazkia atera ostean, aurkezpenean parte hartu dutenak, Azokan zehar itzuli bat egin dute, bertan bildu diren nekazari eta baserritarrei liburu bana emateko. Aurrerantzean, liburua eskuragarri izango da Babel liburu dendan.\nGoizean, Gabonetako Azoka Berezia ospatu da Tolosan. Eguraldiak lagunduta, giro bikaina izan da, eta jende ugari bertaratu da gune desberdinetako p...


Arratia: Jaiotzaren esanahiaz eta balioaz Frantzisko aita santuaren idazkia\nTexto en castellano clic aquí\n1. Jaiotzaren zeinu ederrak, kristau herriak hain gogokoak, harridura eta miresmena sorrarazten ditu beti. Jesusen jaiotzaren gertaera irudikatzea Jainkoaren Semea gizaki egitearen misterioa era xume eta alaiz hots egitea da. Jaiotza, izan ere, Ebanjelio bizia bezalakoa da, Liburu Santuko orrialdeetatik sortzen dena. Eguberriko gertaerari begira, espirituz bidea egiten hasteko gonbitea nabaritzen dugu, gizon-emakume bakoitza bilatzeko gizaki egin den Haren apaltasunak erakarrita. Eta konturatzen gara Hark nola maite gaituen, gurekin bat egiteraino maite ere, gu ere Berarekin bat egin ahal gaitezen.\nIpini Jesus Gabonetan Arratiako KTko ekimena: klikatu hemen\n2. Jaiotzaren jatorria Jesusen Belengo jaiotzaren xehetasun ebanjeliko batzuetan oinarritzen da batez ere. Lukas ebanjelariak hitz soil batzuk esaten ditu: «lehen-semea izan zuen; oihaletan bildu eta abere-aska batean ezarri zuen, ez baitzen ostatuan haientzat tokirik» (2, 7). Jesus aska batean ipini zuten, gaztelaniaz pesebre esaten zaio jaiotzari eta italieraz presepe, latinezko praesepium hitzetik datozenak.\n3. San Frantziskok ebanjelizatze lan handia egin zuen ezaugarri soil harekin. Bere irakaspena kristauen bihotzetan sartu da eta egundaino dirau, gure fedea era xumean adierazteko modu jatortzat dugularik. Bestetik, lehen jaiotza irudikatua izan zen leku harexek sentimendu hauek adierazten eta berritzen ditu. Isiltasunaren barruan estalpea bilatuz harkaitzean ezkutatzen den arimarentzako aterpe bihurtu da Greccio.\n4. Orain jaiotzaren ezaugarri batzuk errepasatu nahi ditut zer esan nahi duten ulertzeko. Lehenik, zeru izartua irudikatzen dugu gaueko iluntasunean eta isiltasunean. Horrela egiten dugu, ez soilik ebanjelioetan hala kontatzen delako, baizik eta daukaten esanahiagatik ere bai. Pentsa dezagun zenbat aldiz estaltzen dituen gauak gure bizitzak. Bada, une horietan ere, Jainkoak ez gaitu bakarrik uzten, alderantziz, presente egiten da gure bizitzaren zentzuari buruzko galdera erabakigarriak erantzuteko: Nor naiz ni? Nondik nator? Zergatik jaio nintzen une honetan? Zergatik maite dut? Zergatik sufritzen dut? Zergatik hilko naiz? Jainkoa gizaki egin zen, galdera hauei erantzuteko. Bere hurbiltasunak argia dakar iluntasuna dagoen lekura eta argitu egiten ditu sufrimenduaren goibeltasuna zeharkatzen duten guztiak (cf. Lk 1, 79).\n5. Ze zirrara sentitu behar genukeen jaiotzan mendiak, errekastoak, ardiak eta artzainak ipintzean! Horrela gogoratzen dugu, profetek iragarri zuten bezala, kreazio guztia festa betean dagoela Mesiasen etorrera ospatzen. Aingeruak eta izarra abiatzeko seinalea ditugu guk ere, estalpera heltzeko eta Jauna gurtzeko.\n6. Ohitura dugu gure jaiotzetan irudi sinboliko asko jartzeko, batik bat, eskaleenak eta bihotzarena beste ugaritasunik ezagutzen ez duen jendearen imajinak. Jesus Haurrarengandik gertu daude horiek ere berez dagokien eskubidez, eta inork ezin ditu hortik bota edo hain bat-batean egindako sehaskatik aldendu, izan ere txiroak ez baitaude inolaz ere lekuz kanpo aska inguruan. Egiazki, pobreak dira misterio honetako pribilegiatuak eta, sarritan, Jainkoa gure artean dela antzemateko gaitasun handiena dutenak.\n7. Pixkanaka-pixkanaka, jaiotzak estalpera garamatza, han ikusiko ditugu Mariaren eta Joseren irudiak. Maria semeari begira dagoen ama bat da eta hura ikustera datozen guztiei erakusten diena. Jainkoak Mariaren bihotz garbiko atea jo duenean emakume gazte hau bildu duen misterio handian pentsarazten du haren irudiak. Aingeruaren iragarpenari, Jainkoaren ama izateko eskatzen ziolarik, Mariak osotoro obedituz erantzun zion. Haren hitzak: «Hona hemen Jaunaren mirabea. Gerta bekit zuk esan bezala» (Lk 1, 38), norberaren burua fedez Jainkoaren borondatearen eskuetan uztearen lekukotasuna dira gu guztiontzat. “Bai” haren bidez, Jainkoaren Semearen ama bihurtzen zen Maria bere birjintasuna galdu gabe, alderantziz, birjintasuna sagaratuz Berari esker. Mariagan Jainkoaren Ama ikusten dugu, ez dauka bere Semea beretzat bakarrik, baizik eta guztiei eskatzen die haren esana egin dezaten (cf Jn 2, 5).\n8. Jaiotzaren bihotza taupadaka hasten da, Eguberrian, Jesus Haurtxoaren irudia ipintzen dugunean. Jainkoa horrela agertzen da, haur batengan, besoetan har dezagun. Ahultasunean eta hauskortasunean gordetzen du guztia sortzen eta eraldatzen duen bere boterea. Ezinezkoa dirudi, baina hala da: Jesusengan, Jainkoa umetxo bat izan da eta ume izanik azaldu nahi izan du bere maitasunaren handitasuna, irribarre eginez eta guztioi eskutxoak luzatuz agertzen dena.\n9. Epifaniaren festaburua gerturatzen denean, Errege Magoen hiru irudiak jartzen dira Jaiotzan. Izarra begiratuz, Ekialdeko jaun jakintsu eta aberats haiek Belengo bideari ekin zioten Jesus ezagutzeko eta opariak eskaintzeko: urrea, intsentsua eta mirra. Erregali hauek ere esanahi alegorikoa dute: urreak ohore egiten dio Jesusen erregetzari; intsentsuak, bere jainkotasunari; mirrak, bere gizatasun santuari, heriotza eta hilobia ezagutuko dituelarik.\n10. Jaiotzaren aurrean, oroimena hegan doa haurtzarora eta jaiotza noiz jartzen hasiko nola urduritzen ginen gogoratzen gara. Oroitzapen hauen bidez, berriro jabetzen gara fedea transmitituz eman zaigun dohain handiaz; eta aldi berean, seme-alabei eta bilobei esperientzia bera transmititzeko erantzukizuna eta poza sentitzen dugu. Ez da garrantzitsua jaiotza nola prestatzen den, beti berdina izan daiteke edo urtero aldatu; garrantzitsua zera da: jaiotzak gure bizitzari hitz egitea. Edonon eta edonola, Jainkoaren maitasunaz mintzo da jaiotza, eta esaten digu Jainkoa haur egin dela gizaki ororengandik zein hurbil dagoen adierazteko, zernahi delarik gizon-emakumeen egoera.\n Celanoko Tomas, Lehen Bizitza, 84: Iturri Frantziskotarrak (FF), 468. zk.\n Cf. Ibid., 85: FF, 469. zk.\n Ibid., 86: FF, 470. zk.


Mercadonak 28 milioi euroko inbertsioa egin du Getafeko bloke logistiko batean (Madril)\nMercadonaren biltegi berri horrek Espainia erdialdeko 89 dendari ematen die zerbitzua, eta Madrilgo “Erlauntza”ri ere bai (onlineko zerbitzurako Mercadonaren biltegia, Getafen dagoena).\nKonpainiak kalitatezko 595 lanpostu egonkor sortu zituen 2020an Madrilgo Erkidegoan; ekitaldiaren amaieran 11.410 langile zituen, eta 2.334 milioi eurotik gorako inbertsioa egin zuen eskualdeko erosketetan.\nMercadonak handitu egin du San Isidroko (Alacant) bloke logistikoa98 milioi euroko inbertsioarekin\nMercadonak Euskadiko bloke logistikoa eraikitzen amaitu du. 187 milioi euro baino gehiago inbertitu eta 480 lanpostu sortu ditu\n2020an, 120 lanpostu sortu dira, eta 17 milioi euro inbertitu dira eraikuntza burutzeko.\nGasteizen kokatua dago bloke logistikoa, eta Euskadiko, Nafarroako, Errioxako, Kantabriako eta Burgosko supermerkatuak hornituko ditu.


Asturiasko printze-printzesak 2009ko Vianako Printzea Saria Agustín González García de Aciluri emateko ekitaldiaren buru izan dira Leiren\nAsturiasko printze-printzesak 2009ko Vianako Printzea Saria Agustín González García de Aciluri emateko ekitaldiaren buru izan dira Leiren asteartea, 2009.eko ekainak 9\nSaria eman ondoren, Nafarroako errege-erreginei ohiko omenaldia egin zaie\nAsturiasko eta Vianako printze-printzesak saridunarekin ( irudia handitu )\nFilipe eta Letizia Asturiasko eta Vianako printze-printzesak Leireko San Salbador Monasterioan egon dira gaur Kulturaren “Vianako Printzea” Saria Agustín González García de Acilu konpositoreari emateko eta Nafarroako errege-erreginei omenaldia egiteko. Ekitaldietan 150 pertsona egon dira guztira, Foru Komunitateko agintariak eta ordezkariak, saridunaren familiakoak eta lagunak eta bertaratu diren beste batzuk.\nLeireko Monasteriora helikopteroan iritsi ondoren, printzeak eta printzesak Miguel Sanz Sesma Nafarroako Gobernuko presidentearen eta Ángeles González-Sinde Kultura ministroaren agurra jaso dute. Miriam Rojano Goñi 12 urteko Esako neskatoak lore-sorta eman dio Letizia printzesari.\nOndoren, Sanz presidenteak Foru Komunitateko agintariak aurkeztu dizkie, hala nola Nafarroako Parlamentuko presidentea, Gobernuaren ordezkaria Foru Komunitatean, Esako alkatea eta presidenteordeak eta kontseilariak, agurtzeko ilaran jarri direnak. Metro batzuk aurrerago, elizaren absideen aurrean, Francisco Pérez González Iruñako artzapezpikuak eta Tuterako apezpikuak, Juan Manuel Apesteguía Leireko abade mitradunak eta Augusto Pascual eta Luis Pérez abade dimisionarioak agurtu dituzte.\n11.30 aldera, Kulturaren “Vianako Printzea” Saria Agustín González García de Aciluri emateko ekitaldia hasi da. Ekitaldia Ostatu Patioan egin da, eta printze-printzesak kriptako igarobidetik iritsi dira bertara. Printze-printzesak iritsi direnean, Nafarroako Gobernuko Tronpeta eta Tinbalen Bandak Estatuko ereserkia eta Nafarroako ereserkia interpretatu ditu.\nLeireko San Salbador Monasterioko Ostatu Patioaren ikuspegi orokorra 2009ko Vianako Printzea Saria emateko ekitaldian. ( irudia handitu )\nOndoren, Nafarroako Gobernuko presidenteak hitz batzuk esan ditu, eta musika-pieza baten ostean, Nafarroako Gobernuko Lehendakaritzako zuzendari nagusiak saria emateko Foru Dekretua irakurri du.\nJarraian, Asturiasko eta Vianako printzeak Agustín González García de Aciluri sariaren diploma eman dio, eta ondoren, saridunak eskerrak emateko hitz batzuk esan ditu. Musika-pieza bat entzun ondoren, Filipe printzeak bertaratuei hitz egin die.\nEkitaldian, Altsasuko Erkudengo Ama abesbatzak Rachmaninoven “Bogoritse” abesti errusiarra, “Baratze bat” herrikoia eta duela gutxi hil den Mario Benedetti Uruguaiko poetaren “Te quiero” poemako testuarekin beste ahots-pieza bat interpretatu ditu.\nAgustín González Acilu saridunak printzearen eskutik Nafarroako kulturaren sari gorena jaso du.\nPrintzea eta printzesa Leireko Ostatu Patiora sartzen.\nMiguel Sanz presidentearen parte-hartzea.\nGonzález Aciluk Asturiasko eta Vianako printzearen eta printzesaren agurra jaso du.\nFilipe printzea eta sariduna.\nPrintzea eta printzesa eta Nafarroako agintariak Nafarroako errege-erreginei egindako omenaldiaren aurretik.


Unibasq Saioa - Ikasle Kontseilua - UPV/EHU\nUPV/EHUko Ikasle Kontseilua/\nZer eskaintzen dizugun/\nKalitate formakuntza saioa-Unibasq\nEz al zaude ados Graduen ezarpenarekin? Bere ezarpena hobetzea posible dela uste duzu? Matrikula aurretik unibertsitateak ez al dizu nahikoa informazio ematen? Ebaluazio sistemaz ez al dizute informatzen? Hauen ezarpena ebaluatzen duten Kalitate Komisiotan pare hartu nahi duzu? Orain duzu aukera.\nUPV/EHUko Ikasle Kontseiluak honako konpromisoa hartu zuen: Kalitate Komisio eta Kanpo Kalitate Agentzietan parte hartzea interesa zuen ikaslearen formakuntza sustatzea. Horrela, orain dela urte bete ikasleei zuzenduta zeuden ikastaro batzuk antolatu genituen parte hartzeko interesa zuten ikasleekin UPV/EHUko Zentroetako Kalitate Komisioetan.\nHorregatik guztiagatik, beste formakuntza saio bat antolatzea proposatu dugu, oraingo honetan Euskadiko Kalitate Agentziarekin -UNIBASQ- horrela, ikasleak Euskal Unibertsitate Sistemako titulazioen ebaluaketan parte hartzeko aukera izango du.\nTituluen protokolo jarraipenaren informazioa gehiago HEMEN eskuragarri.\nParte hartu nahi baduzu: IZENA EMAN


Albiste buletina (2022-02-11) - S.C.D.R. Anaitasuna\n♦ COVID PASAPORTEAREN AMAIERA\nDatorren asteartean, otsailak 15, Nafarroako Gobernuak pandemiari aurre egiteko hartutako neurriak ez dira indarrean egongo, beraz, Covid pasaportea ez da beharrezkoa izango Fitness Aretora edo zuzendutako jardueretara sartzeko. Era berean, ez da beharrezkoa izango jatetxera sartzeko.\n♦ BIZI INAHUTERIAK EKINTZA ONENEKIN\nOtsailaren 28tik martxoaren 4ra (biak barne), Inahuterietako bi udaleku ospatuko ditugu, hirikoa (4 urtetik 10 urtera) eta polikiroldegikoa (6tik 14ra). Izen-ematea 14etatik 20etara egin daiteke formulario honen bitartez, edo klubeko bulegoetan.\n– Anaitasunan ospatutako Adingabeen Padeleko Kirol Jokoen lehenengo jardunaldiko irudi onenak.\n– Nafarroako judo Kirol Jokoetan, Anaitasunako bi judokentzako lehen postuak lortu dituzte haurren kategorian.\n– Markel Noáinek eta Rubén Argizek Tuteran Espainiako Igeriketa Txapelketan parte hartzeko gutxieneko baldintzak lortu dituzte.\n– Gaur elkartuko gara…: Patxi Osinaga, Anaitasunan hastapenetan Padel sustatzailea: “Ez da halako kirol sozializatzailerik egongo”.\n– Anaitasuna Halterofiliako Ligan 15 urte azpiko gizonezko eta emakumezkoen taldeak debultatzen du.\nPDF bat eransten dizuegu gure instalazioetan asteburuan egongo diren partiden eta ekitaldien egitarauekin.


"Polita da proiektuak lagunekin partekatzea" - Arrasate - Goiena.eus\n"Polita da proiektuak lagunekin partekatzea"\nIker Oñate 2018-01-19 12:22\nCrap taldeko kide Borja, Iker, Jawer eta Barba –eskuinekoa–. Argazkia: Poli Karpo\nBigarren diskoaren grabazioan murgildurik daude Crap musika taldekoak. Eta, gainera, hainbat musikariren kolaborazioa izan dute.\nMusika talde askok uzten dute aztarna gizartean. Eta euren abestiak disko batean biltzea erabakitzen dute batzuek. Bada, besteak beste, hori da Arrasateko eta Aretxabaletako musikariek sorturiko Crap taldearen kasua. Orain, bigarren lanarekin dihardute buru-belarri, kaleratu aurretiko fasean murgildurik; gaur-gaurkoz, grabatua dute diskoa, eta berorri forma ematen dihardute. Aukera aprobetxatuz, bada, horren inguruan jardun du Aitor Barbadillo Barba-k, taldeko bateria-joleak.\nBigarren lana kaleratuko duzue. Zein puntutan zaudete?\nOrain, grabazio osteko fasean dihardugu. Bada, azaro aldera grabatu genuen diskoak bilduko duen abesti sorta, Bilboko Silver Recordings estudioan. Martin Guevararekin jardun dugu horretan; ezagun dugu, Capsulako taldekide da bera. Hain zuzen, hamar abesti grabatu ditugu, horietako bat Radio Birmand taldearen bertsioa; gainerakoak, gureak. Hizkuntzari gagozkiolarik, bestetik, ingelesez abesturikoak dira kantu guztiak. Oro har, esan dezakegu diskoa entzuten duenak 70eko hamarkadako punk-rocka izango duela entzungai, betiere, gure ukituekin. Doinu rockeroak ditu, tartean.\nBeraz, ez duzue aurreikusten diskoa berehala kaleratzea...\nEz. Azken finean, diskoa kaleratu aurretiko prozesua ez da grabaziora mugatzen. Horrez aparte, gauza asko daude egiteko. Besteak beste, ekoiztetxeak bilatu, masterizatu eta azaleko irudia diseinatu behar dugu. Presa barik dihardugu, diskoa kaleratzeko presio barik. Gaurgaurkoz, hain zuzen, hainbat diskoetxerekin dihardugu harremanetan. Gainera, diskoaren izena ere erabaki barik dugu oraindik.\nDiskoetxea topatu aurretik grabatu duzue?\nBai. Hala egiten dugu geuk. Lehenengo, proposamena aurkezten diegu, diskoa bera. Eta, behin hori eginda, horien esku dago gurekin lan egin gura duten erabakitzea. Hori, bada, ez dago gure esku.\nEz da disko bat grabatzen duzuen lehen aldia...\nHala da. Baina prozesu guztiak ez dira berdinak; oraingoak badu berezitasunik aurrekoarekin alderatuta: kantu gehiago daroatza. Alegia, aurreko lanean lau abesti grabatu genituen, eta, oraingo honetan, hamar. Beraz, luzeagoa eta konplexuagoa izan da grabazio prozesua. Kaleratzeke duguna disko osoagoa dela esan dezakegu, horrek dakarrenarekin. Hala, esan bezala, esperientzia berria da, hein batean.\nEta aurrekoaren bide beretik segitzen du lan berriak?\nOro har, baietz esan dezakegu. Agian, entzuleak topatuko du alderik; erritmoan, batez ere. Baina, esandakoa, ez du aparteko diferentziarik. Aukeratu ditugun jorragaiek ere bide beretik segitzen dute. Hain zuzen, bizitzako istorioetan oinarrituriko letrak leudeke erdigunean, salbuespenak salbuespen, gaurkotasunezko gai politikoetan eta halakoetan sartu barik.\nLetrak egitea ez da lan samurra izango...\nEgunaren araberakoa da hori. Hainbat bide daude letrak sortzeko. Batetik, baliteke taldekide bat kantu proposamen batekin iristea entsegura; orduan, guztion artean osatzen dugu bere proposamena, nork bere ekarpena eginez. Bestetik, badaude taldekideok elkarlanean hasi eta bukatu ditugun abestiak, lokalean egiten ditugunak. Eta, horiez gain, kolaborazioak ere izaten ditugu tartean. Azken lan honetan, esaterako, Marak –Agressive Combat taldeko kidea– jarri du bere aletxoa.\nKolaborazioak izan dituzue, beraz.\nHala da. Gustuko dugu gure egitasmoak lagunekin partekatzea; eta, horretarako, ez da hoberik grabazioan euren laguntza izatea baino. Zehatz esanda, Tupelokoren harmonika –Screamers and Sinners– eta Martin Guevararen gitarra zein marakak –Capsula– entzun daitezke diskoan; eta, horiez gain, hainbat lagunek sartu dute ahotsa: Agressive Combateko Marak eta Arkada Socialeko Hodeik eta Maguk. Finean, ederra da proiektuak ingurukoekin batera sortzea, euren laguntza izatea. Horrek balio erantsia ematen dio egiten dugunari, duda barik. Polita da hori.\nBitartean, dena den, ez zaudete geldi.\nKaleratu bitartean, gure martxan darraigu, kontzertutik kontzertura. Bihar –zapatua– Larrabetzun izango gara, esate baterako. Esan beharra dugu emanaldi horietan jada hasiak garela abesti berriak eskaintzen, zaharrekin batera; nahasketa moduko bat egiten dugu, finean. Diskoa kaleratzen dugunean iritsiko da kantu zerrenda guztiz aldatzeko unea: kantu berriak eskainiko ditugu, eta, horretarako, zahar ugari baztertu behar izango ditugu.\nDiskoa kaleratu ostean, aurkeztea dagokizue, ezta?\nDuda barik. Ea ezer berezirik egiterik dugun. Esandakoa, horren aurretik, gauza asko itxi behar ditugu. Beraz, itxarotea dagokigu. Ostera, aurreko urtean bideoklipa ere grabatu genuen, ingurukoen laguntzarekin. Ez litzateke gaizki egongo halako zerbait egitea. Baina, aurretik, baditugu eginbeharrak. Momentua iristen denean erabakiko dugu zer egin.


Zerk gizentzen duen, zerk ez duen gizentzen | Revista\nZerk gizentzen duen, zerk ez duen gizentzen\nElikaduraren inguruko mitoak : Zerk gizentzen duen, zerk ez duen gizentzen\nTurroiak: zaporeak, prezioak eta kaloriak aukeran\nGaixotasunak prebenitzeko dieta orekatua egin nahia eta argaltasunaren ohorezko kulturari jarraipena emateko kezka direla medio, geroz eta ohikoago bilakatzen ari zaizkigu elikadurari dagozkion kontuak. Interes bizi horri esker (edo horren erruz), pisua mantendu edo jaitsi nahi duten pertsonengan nahasmena sortu dute joera batzuek, oinarri zientifikorik ez duten teoria zenbait dogmatzat hartzen baititugu maizegi. Uda aurreko garai hauetan horrelako mitoak izugarri ugaltzen direnez, funtsezko kontzeptu batzuk argitzeko une ezin aproposagoa dugu hauxe.\nJende askok elikagai guztiak bi zakutan sartzen ditu: gizentzen dutenak eta gizentzen ez dutenak. Sailkapen soilegi horrek nutrizioaren ikuspegitik ez du funtsik eta, hortaz, okerreko bidetik eraman gaitzake.\nGiza organismoak elikagaietan era heterogeneoan banatuta dauden makronutrienteetatik (karbohidrato, proteina eta gantza) ateratzen du energia. Bizi funtzioak beteko baditu energia behar du gure gorputzak: nerbio sistemak energia elektrikoz eta muskulu sistemak energia mekanikoz funtzionatzen dute, gorputzeko tenperatura energia termikoak erregulatzen du, eta hainbat eratako molekulak energia kimikoari esker lor daitezke. Horrelako energiak organismoan sortzen dira, makronutrienteak osatzen dituzten substantzia kimikoetatik hasita, erreakzio metaboliko konplexuei esker.\nNutrienteen -eta, horrenbestez, nutrienteak dituzten elikagaien- balio energetikoaren unitatetzat kilokaloria (kcal) hartu izan da, metabolismoak dirauen bitartean beroa sortzen delako.\nPlaterean geratu ez diren elikagai guztiek, urak izan ezik, energia dakarkiote organismoari. Elikagai bat, berez eta bakarrik, ez da gauza jatuna gizentzeko edo ez gizentzeko. Elikagai edo plater jakin baten balio energetikoa elikagai edo plater horren makronutrienteen edukiak eta pertsonak egunean edo normalean kontsumitzen duenak zehaztuko dute.\nKlabea: era orekatuan, denetik eta proportzio egokietan jatea.\nGizentzen duten elikagaiak\nOgiak gizendu egiten du: EZ DA EGIA\nDieta bere kabuz egiten duenaren esaera tipikoa da hau. Ogiak ez ezik, arrozak, oreak, lekaleek… ere gizentzen dutela diote, baina ez da horrela. Elikagai horiek karbohidratoz hornitzen gaituzte (hau da, premiak halaxe aginduta, organismoak ugarien eskatzen dizkigun nutrienteez): dieta egokiaren %50 eta %55 bitarte izango dira karbohidratoak.\nKarbohidratoek gizendu egiten dutela sinesten dugu, okerreko bidetik sinetsi ere. Horien balio kalorikoa 4 kilokaloria da gramo bakoitzeko (proteinena bezala, alegia); gantzena, berriz, gramoko 9 kilokaloria da. Pisu bera izaki, gantzak kaloria gehiagoz hornitzen gaitu edo, bestela esateko, gantz asko duten elikagaiek karbohidrato ugari dutenek baino kaloria gehiago dute.\nEz dezagun inozo jardun, beraz: gehienetan ogiaren kaloriak ugaltzen dituena “laguntzailea” izaten da (gurina, hestekiak, hirugiharra, gazta, etc.) bera baita gantz ugarikoa.\nHainbat frutak gizendu egiten dute (banana, pikua, gerezia, mahatsa, etc.): EZ DA EGIA\nFruta horiek (ehun gramoko, adibidez) laranja, sagarra eta antzeko batzuek baino kaloria gehiagoz hornitzen gaituztenez, kopuru gutxiago kontsumituz gero kalorien ekarpena betiko sagar edo laranjarena bezain txikia izango da.\nbanana 85 kcal;\nmahatsa 65 kcal;\npikua 66 kcal;\ngerezia 60 kcal.\nBestelako frutek 30-50 kcal.\nJan (afaldu, bazkaldu, etc.) ondoren zeinahi frutak gizentzen du: EZ DA EGIA\nFruta jakin batek kaloria berberak ekarriko dizkigu jan aurretik eta ostean. Jan aitzina hartuz gero asetasuna sortuko du gure baitan, zuntz ugari baitauka frutak. Elikagaiak hartzeko ordenuak ez du eguneko kalorien kopurua aldarazten baina, hori bai, oso litekeena da digestioan eragina izatea.\nJaten (gosaltzen, bazkaltzen) ari garenean hartzen dugun urak gizendu egiten gaitu: EZ DA EGIA\nUrak ez gaitu energiaz hornitzen, makronutrienterik ez dauka eta. Hortaz, janarien aurretik, ondoren edo tartean hartuta ere, urak ez du gizentzen. Jan aurretik hartzen bada baliteke guregan asetasun sentsazioa sortaraztea eta, ondorioz, bestelako elikagaien kontsumoa galaraztea, eragoztea. Jaten ari garen bitartean ur asko hartzeak digestioa mantsotzen du, urin gastrikoak disolbatzen dituelako.\nTonikak eta bitterrak beste hainbat freskagarrik baino gutxiago gizentzen dute: EZ DA EGIA\nZaporez mikatz-mikatzak diren arren, bi edari horiek azukre asko daukate (tonikak 90 gramo litroko eta bitterrak 135 gramoraino): kaloria gutxiko dieta egiten ari denak kontuan izan beharko ditu kopuru horiek. Tonikak, ohiko osagaiez gainera, fruta estraktuak eta kinina pittin bat dauzka. Bitterraren osaketa tankerakoa da, kinina gutxiago eta azukre gehiago daukalarik, baina, funtsean, landare estraktu mikatzei esker bi edari horiek aperitibo eta digestonikoak dira. Lata bat tonikak (33 cl) 120 kilokaloria ditu; lata bat bitterrek, 180 kilokaloria.\nKarbohidratoak eta proteinak ezin dira janari berean nahasi: EZ DA EGIA\nElikagai guztietan, praktikan, karbohidrato, proteina eta gantzak elkartu edo nahasirik agertzen direnez, ez da logikoa batzuk eta besteak bereiztea, berezko osaera nahaski konplexua izaki. Gizakiaren digestio aparatua elikagai guztien nahasketa digeritzeko prestatua dago. Gorabehera berezi batzuetan (intsulinaren aurreko erresistentzia gertatzen denean, adibidez), eguneko hainbat unetan nutrienteen ekarpena bereiztea eraginkorrago gerta daiteke. Nolanahi ere, erabaki hori nutrizionistak hartu behar du, kasuan kasuko analisi kliniko egokiak eta bestelako datuek osatuko duten xehekapenezko azterketa dietetikoa egin ondoren.\nGizentzen ez (edo argaltzen laguntzen) duten elikagaiak\nElikagai integralek ez dute gizentzen: EZ DA EGIA\nElikagai integralek zuntz ugariago daukaten arren, gainerako osagaien osaketa antzekoa dute. Hau da, pisu berdinekoek kalori kopuru berbera dute. Zuntzak badu, ordea, hainbat alderdi interesgarri: hesteetako trantsitua erraztu, hobetu egiten du, odoletako glukosa eta kolesterola gutxitzen laguntzen du eta gaixotasun zenbait prebenitzen du (minbizia, esate baterako). Arrazoi horiengatik aholkatzen da dietan elikagai integralak sartzea, ez ordea argaltzeko metodo gisa.\nOliba olioak ez du gizentzen: EZ DA EGIA\nOliba olioak eta gainerako olioek gramo bakoitzeko 9 kaloria dituzte, bai gordinik, bai kuzinatuta ere. Beraz, gehiegizko pisua duten pertsonek olioa neurriz kontsumitu behar dute. Zopa-koilarakada bat (10 gramo) oliok (oliba, ekilore, arto…) 90 kilokaloria ditu. Kontuz, beraz, entsaladak apailatzean!\nLight elikagaiek argaltzen laguntzen dute: EZ DA EGIA\nLight motako elikagaiek beren baliokide ohiko edo arruntek baino kaloria gutxiagoz hornituko gaituzte kopuru berean hartzen baditugu, baina horrek ez du esan nahi argaltzeko balio dutela. Light produktu asko berez dira kalorikoak, dauzkaten osagaietatik batzuk gantzak baitira (ezinbestekoak elikagai horiek ekoizteko, zaporea, ukitu berezia edo antzekoez janzten dituztelako. Horra, adibidez, light maionesa, light patata frijituak edota light patea: neuri-neurriz kontsumitu behar dira horiek, light ez diren elikagaien aldean ere oso kalorikoak direlako.\nEtiketari begiratu, izan ere, light izeneko produktu guztiak ez dira diruditen bezain arinak. Arauak xedatua duen arabera, elikagai batek light gisa kalifikatua izateko bete behar dituen baldintzak hauek dira: merkatuan erreferentziazko produktuak izatea (esne osoa eta gaingabetua, maionesa arrunta eta light, etc.), balio energetikoaren murrizketa gutxienez %30ekoa izatea erreferentziazko produktuarekiko, eta etiketan, kalorien murrizketa-portzentajea ez ezik, produktu horrek eta erreferentziazko produktuaren 100 gramoko edo 100 mililitroko balio energetikoa agertzea eta, nahi izanez gero, zati bakoitzaren balio energetikoa.


Ermuaren gure argazkiak\nGure herria nolakoa zen gogoratzeko modurik zuzen eta egokienetakoa, argazkiak dira. Udal liburutegia lanean ari da ahal duen herriko argazki gehienak biltzeko xedez, horiek pribatu nahi erakundeenak izan bertako Bilduman txertatu eta gordetzeko. Horien bidez, gure herriaren garapena nolakoa izan den ikusi ahal izango baitugu.\nHainbat herritarren lankidetzari esker eta erakundeen artxibategian egindako bilketari esker, jada Bertako Bilduman baditugu zenbait argazki, non gure antzinako ohitura, festak edo txoko ezberdinen lekukoa eskuratu ahal izan dugu. Kasu gehienetan egun ezinezkoa litzatekeena.\nLiburutegiak eskerrona bereziki adierazi nahi die Ignazio Urretari, berak utzitako argazkiei esker Ermuak hirigintzan izan duen garapena ikus baitaiteke. Baita Estibalitz Gonzalezi ere, Francisco Izagirreren argazkiak helarazteagatik. Eta Piedi Cortazar eta Blanca Olanetari beren familiaren hainbat oroitzapen partekatu eta konpartitzeagatik. Celina Oconi ere, bere familiaren lana gure esku jartzeagatik. Eta Gipuzkoako Artxibategi Orokorrari Indalezio Ojangurenen bilduma eskuratzen uzteagatik.\nBeti bezala, ez dugu aukera pasatzen utzi nahi, herritarrei beren argazkiak utzi eta memoria historikoa nahiz Bertako Bilduma aberasten lagun du diezaguten dei eginez.


Azaroaren 19an estreinatuko da "Go!azen 8.0" EITB Median\nA.A. | EITB Media\nETB1en eta eitb.eus-en izango da ikusgai ostiralero 21:00etan hasita, eta ondoren Goazen APPan eta EITB Nahieran zerbitzuan egongo dira eskuragarri atalak.\nAzaroaren 19an estreinatuko da ''Go!azen 8.0''\nIkusi denboraldi guztiak\nAzaroaren 19an iritsiko da "Go!azen" telesailaren 8.0 denboraldia EITB Mediako euskarrietara. Ostiraletan, 21:00etan hasita, ETB1en eta eitb.eus-en izango da ikusgai. Ondoren, berriz, atalak eskuragarri egongo dira Goazen APPan eta EITB Nahieran zerbitzuan.\nPantailetako estreinaldiaren aurretik ordea, aurrestreinaldiak izango dira eta lehen kapitulua esklusiban ikusi ahal izango dira egun eta leku hauetan:\n- Urriaren 9an, Barakaldoko BEC-en. Sarrerak irailaren 24an jarriko dira salgai BIZI EITBren webgunean.\n- Urriaren 22an, Donostiako Kursaalen, Euskaltel babesleak antolatuta.\n- Urriaren 30ean, Gasteizko Europa jauregian, Laboral Kutxa babesleak antolatuta.\n- Azaroaren 13an, Iruñeko Baluarte jauregian, Euskaltel babesleak antolatuta.\nLehendabizi estreinatu zen film luzearen ondoren, telesail gisa zazpigarren denboraldia du honako hau "Go!azen"-ek. Horrez gainera, azken urteetan transmedia fenomenoa bilakatu da eta bere presentzia telebistako pantailaz harago doa. Goazen APP-an (iOS eta Android), esate baterako, pertsonaiek Goatsapp taldera bidaltzen dituzten mezuak irakurri eta argazkiak eta bideoak ikusteko aukera izaten dugu, abestien letrak eta dantzen koreografiak kasi ahal izango ditugu eta bideo berezi pila batekin gozatu ahal izango dugu.\nHorrez gainera, telesailaren eta bertako aktoreen berri jakin dezakegu sare sozialetan: Instagramen, Facebooken, Twitterren eta Tik Token.


Jaietan euskal musika jartzeko ekimena\nJakingo duzue dagoeneko ZingiZango euskara elkarteak eta Subeltza kolektiboak jaietan tabernetan euskarazko musika entzuteko ekimena jarri dutela martxan.\nJaietan euskal musika jartzeko ekimena - Gehiago irakurri\nZingiZango euskara elkarteak eta Subeltza kolektiboak jaietan tabernetan euskarazko musika entzuteko ekimena jarri dute martxan, albiste honen bidez. Kantu zerrenda luze bat osatu dute eta, albisteari erantzunda, bozketa bidez kantuak aukeratu eta gero, tabernariei kantu bozkatuenen proposamena helaraziko zaie.\nZingiZangoren aurkezpena Sustatun\nSustatu.com euskarazko lehenengo bloga da eta ez dago, euskararekin lotura izanda, bertatik pasa ez den albiste interesgarririk. Horren adibide garbia da zingizango.com web orriari buruz argitaratu den albistea.\nZingiZangoren aurkezpena Sustatun - Gehiago irakurri\nIlinti elkarteak hizkuntz irizpideak adostu ditu\nJoan den astezkenean Ilinti merkatari elkarteak urteroko batzarra egin zuen eta, besteak beste, hizkuntz irizpideak estatutuetan txertatzea onartu zuen.\nIlinti elkarteak hizkuntz irizpideak adostu ditu - Gehiago irakurri\nLegazpiko Udaleko Euskara Batzordea, Euskara Biziberritzeko Plan Nagusia (EBPN) onartu zenetik, euskararen erabilera sustatzeko helburuarekin zenbait alorrean lanean ari da. Alor horietako bat KIROLA da, eta dagoeneko hasiak gara kirol-taldeekin elkarlanean.\nKirolean euskaraz - Gehiago irakurri\nEuskaraz? Pozik, gainera! - Mintzalaguna dendarien artean.\nHainbat dendari elkartu dira Legazpi, Zumarraga eta Urretxun, Mintzalguna ekimenaren bidez euren artean euskararen erabilera sustatzeko.\nEuskaraz? Pozik, gainera! - Mintzalaguna dendarien artean. - Gehiago irakurri\nZingiZango ere Egunkariarekin\nGaur bost urte beteko dira Egunkaria itxi zutenetik. Hori dela eta, egoera salatzeko web eta Blogetan zabaldu den ekimenarekin bat egingo du ZingiZangok. Gure webaren eskuinean (eta albiste honen argazkian) ikusten duzuen irudia izango dugu gaur egun guztian.\nZingiZango ere Egunkariarekin - Gehiago irakurri\nEgunkaria auzia: 10 euroko diru-laguntza\nEgunkaria itxi zutenean, Legazpin mugimendu handia sortu zen erasoaren kontra. Epaiketa hurbiltzen ari da eta defentsak 300 mila euroko kostua izango duela kalkulatu dute. Laguntza eskatu dute. Zer egin dezakezun?\nEgunkaria auzia: 10 euroko diru-laguntza - Gehiago irakurri\nLegazpiko toponimoak sarean\nLegazpiko Udalak 2003. urtean argitaratu zituen liburuxkako datuak sarean ikusgai jarri ditu ZingiZango elkarteak. 1299 toponimo erakusten dira, hainbat informazioz osatuta: izen normalizatua; noiztik ezagutzen den; zein eremutan dagoen; kontzeptua; eta adierakideak. Adierakide edo sinonimoetan klikatuz gero bakoitzari dagokion sarrerara joateko modua ematen du, gainera. Aukera ezin hobea gure herriko izenak, betiko izenak, ezagutzeko.\nLegazpiko toponimoak sarean - Gehiago irakurri\nMerkataritzan euskaraz, pozik gainera!!!\nLegazpi, Urretxu eta Zumarragako dendariak euskararen erabilera handitzeko ahaleginetan ari dira aspaldi honetan. Atzo Zumarragako Zelai Arizti kultur Etxean, plan honetan parte hartu duten lehen taldeko dendariei erekonozimendu txiki bat egin zitzaien eta hurrengo taldeko dendariei, lekukoa pasa zieten.\nMerkataritzan euskaraz, pozik gainera!!! - Gehiago irakurri\nUdalak bidalitako idatziak euskara hutsean jaso nahi dituzuen guztiok, laster hiztegitxo bat jasoko duzue. Administrazioan erabiltzen diren hitzekin osatu dugu, edozein idatzi irakurri edo idazteko lagungarri izango zaizuelakoan.\nUdalarekin euskaraz - Gehiago irakurri\nEuskera gure inguruan\nEuskaraz bai baina nola....\nEuskera gure inguruan - Gehiago irakurri\nEuskera erabili bai baina nola.....\nJoseba Barandiaran: euskarazko prentsaren ekonomia-aditua\nEuskarazko prentsa irakurri/entzuten dugunok sarritan egiten dugu topo Joseba Barandiaranen izenarekin, batez ere, ekonomiari buruzko iritzietan. Berrian, Argian, ETB1en, Euskadi Irratian... kolaboratu izan du. Hona hemen 2006ko apirileko Artajorranen egindako elkarrizketan esandako zenbait gauza.\nJoseba Barandiaran: euskarazko prentsaren ekonomia-aditua - Gehiago irakurri\n« Aurreko 20 elementuak 1 ... 25 26 27 28


Internet Institutuak, atzerritik ikasten - Jakin.eus\n2010ean Bartzelonako IN3 institutuaren egoitza estreinatzeko aukera izan nuen. UOC unibertsitateak, Kataluniako gobernuaren diru-laguntzari esker, Internet Interdisciplinary Institute eraiki zuen: hiriaren erdian eraikin berri bat altxatu zuen Interneten inguruko gaiak aztertuko zituzten ikerlariek laborategi gisa erabil zezaten. Eraikin huts horretara sartzean Elisenda Ardèvol irakasleak esan zidan moduan, «zailena lortu dugu, eraikina; orain, ezagutzaz eta talentuz beteko dugu». Astearen bukaeran, ikerlariek hutsik zeuden bulegoak bete zituzten, lizentzia edo masterra bukatu berri zutenak eta Interneten inguruko doktorego-tesiak hasiko zituztenak: ikus-entzunezkoetatik, soziologiatik, ekonomiatik, informatikatik edota zuzenbidetik heldutako ikertzaileak, denak eskuz esku gai bera ikuspegi ezberdinetatik lantzen.\nGobernuaren finantziazioaren bidez, unibertsitateak gizartea eraldatu duen tresna eta espazio bat aztertzeko aukera izan zuen. Horra hor herrigintza: diru publikoari esker unibertsitateak herriaren arazoak identifikatzea eta politikariek oinarri horien arabera konponbideak bilatzea. Horra hor estatugintza: estaturik izan gabe, estatua izan arte itxaron gabe, estatu egiturak sortzea, gizartea ezagutzea eta estatu erabakiak hartzea.\nEz da kasualitatea jauzi estrategiko hori Interneti lotutako erakunde batekin egin izana; izan ere, leku geografikoan egiten zaila dena, on line-ko espazioan egia bihurtzea errazagoa suerta daiteke: ingurune digitalean muga administratiboak moldagarriagoak edota xaflakorragoak baitira. Bi estatutan, hiru administraziotan eta zortzi lurraldetan (diaspora kontuan izanik) banatuta dagoen gurea bezalako herri batentzat, espazio partekatu bat izatea herria batzeko eta eraikitzeko aukera paregabea da. Hori dela eta, duela aste gutxi Eusko Jaurlaritzako, Nafarroako gobernuko eta Euskal Elkargoko lehendakarien artean izandako batzarrean sortutako etorkizuneko lankidetzari begira, ingurune digitala «territorio libre bakarra» eta bakana izan daiteke: euskal herritar eta administrazioek, distantzia geografikoak ezabatuz eta muga administratiboak gaindituz, espazio bera partekatu baitezakete Interneten; leku geografikoan edota aurrez aurre egitea hain zaila den hori.\nBeraz, gaur egun behintzat, gizarteek eta herriek badute aukera Interneten ere nor izateko eta zer egiteko. Auskalo etorkizunean espazio hori zer nolako arauketa eta praktika sozialak bultzatu eta izango dituen; horregatik, ingurune digitalak orain irekitzen dizkigun ateak zeharkatu beharko genituzke, besteak beste, gure herriak dituen mugak gainditzeko eta garapen ekonomiko eta kulturala sustatzeko. Argentinan egin zuten bezala, adibidez. Bertan egindako ikerketa-egonaldi batean, Alejandro Pisicitellirekin batera, Interneten inguruko institutu bati esker ikerketak sustatzeaz gain IKTekin gizartea alfabetatzeko aukera dagoela ikusi nuen. Gobernuaren finantziazio publikoari esker (nola bestela), ordenagailuak eskoletan eta auzo txiroetan banatuz, IKTek sortutako bazterkeria ekonomikoa eta soziala baretu zuten. Horra hor herrigintza, horra hor estatugintza: unibertsitateak, gobernuaren diru-laguntzarekin, herriaren eta gizartearen arazoak zeintzuk diren mahai gainean jartzea eta konpontzea.\nAzkenik, aditu eta administrazioez gain, badago ingurune digitalean zeresan handia duen beste agente bat: enpresa pribatua. Oxford Internet Institute-n ikasi nuen, adibidez, Vodafonek bere sarea nork-norekin-noiz-non-nola-zertarako-zergatik erabiltzen duen jakin nahi duela; eta, horretarako, ingurune digitala hurbilpen ezberdinetatik azaltzen dituzten ikertzaileak behar dituela; eta, horregatik, gai horiek lantzen dituen institutu bat diruz laguntzen duela; eta, horrela, bere gaur egungo arazoei eta etorkizuneko erronkei erantzungo dien diziplina ezberdinetako adituek osatutako talde anitza, prestatua eta profesionala duela.\nIngurune digitalaren inguruko ikerketak, euskaratik pentsatzen\nEgunerokotasuneko lanean zorabiatuta, burua altxatu behar da. Norberaren zilborretik eta norbere lanetik, burua altxatu behar da. Baina urrunera begiratzean, ordea, liluratuta gera gaitezke; eguzkiari, argitasunari, zuzenean begiratzean itsu geratzen garen moduan. Urrunegi begiratzean, inguruan egin duguna ez ikusteko –eta beraz baztertzeko eta ukatzeko– arriskua dago.\nArgentinan bezala, Eusko Jaurlaritzak ordenagailuak banatu zituen hainbat eskolatan duela hainbat urte, eta 2001ean ‘KZguneak’ sortu zituen gizartean IKTen erabilera errazteko eta sustatzeko. Gobernuak herritarren arazoei irtenbidea eman zien; diagnostikoa falta zen, ordea. Analisiaren hutsunea betetzeko asmoz, azpimarratzekoa da erakunde bereko Hizkuntza Politika Sailetik 2016an Euskarazko IKTak: gomendioak herri-aginteentzat dokumentua idatzi izana: adituek eta arituek egindako hausnarketaren bidez, administrazioek erabakiak era egokiago batean hartzeko aukera izan zuten.\nTxostenean plazaratutako hamabi gomendioen artean, «Euskarazko IKTen inguruko datuak lortu (erabilera, sartzea...)» proposatzen zuten. Eta badirudi mezuak eragina izan duela hainbat elkarte eta enpresen artean. Urrunera joan gabe, azken asteetan .eus eta Umapek datu ezin interesgarriagoak plazaratu dituzte. Lehenengoek Non dago emakumea ingurune digitalean? mahai-ingurua antolatu zuten, eta, bertan, euskara Interneten sustatzeko helburu duen erakunde horren inguruko hainbat datu eskaini zituzten. Bigarrengoek, Twitter bidez on line-ko sare sozial bereko erabiltzeen euskarazko jardunari lotutako datu-ilara mamitsua jarri zuten denon eskutan. Batean zein bestean argi utzi zuten euskarak webguneetan eta on line-ko sare sozialetan duen presentzia, eta, batez ere, agerian utzi zuten herri gisa horrek duen garrantzia. Amaia Ocerinek .eus-en blogean euskara, ingurune digitala eta administrazioen lana batuz aipatu bezala:\nOrain, datu horiek ikerketa bilakatzea da erronka. Soziologian, diskurtso zientifikoaren eta diskurtso sozialaren arteko ezberdintasuna zein zen ikasi genuen: metodo bat behar da, ideiak plazaratu baino lehen marko teorikoak, hipotesiak, helburuak eta metodologiak beharrezkoak dira. Izan ere, datuak ez dira berez ikerketa bat, eta, horregatik, datuak interpretatuko dituzten adituak behar dira. Beste era batera esanda, eta atzerriko esperientzietatik ikasiz, informatikariek lortutako datuak soziologoek ustiatu beharko lituzkete; horiek arte ederretakoei ideiak irudi bilaka ditzaten eska diezaieten; horiek publizitatekoei edukia-irudia saltzea eska diezaieten; horiek politikariei argi azal diezaieten gizartearen eta herriaren egoera zein den eta horren arabera erabakiak har ditzaten; kazetariek, azkenik, erabaki horiek gizarteratu ditzaten.\nFuntzioen kate hori luzatu eta aberastu daiteke: burua altxatu, alboetara begiratu eta, hor, ezagutzen ez duzun arlo bateko aditua aurkitzea da gakoa. Eta, horretarako, ezagutza-arlo batek bestearen lana ez betetzea da gakoa. Izan ere, diziplinartekotasuna ez da diziplina batek lan guztiak egitea; diziplinartekotasuna bakoitzak dakienetik besteei ekarpena egitea da, elkar lagunduz eta elkar elikatuz.\nIngurune digitalaren Institutua, Euskal Herritik eraikitzen\nIngurune digitalaren gaiari dagokionez, oinarri egokiak ezartzen ari gara azken aldian. Aurreko artikuluan aipatutako hainbat metafora desegoki berridazten ari gara, euskaraz eta Euskal Herritik. Horren adibide ona da berriki Aztikerrek, Gipuzkoako Foru Aldundiak babestuta, plazaratutako Gipuzkoako kultura politikoaren inguruko ikerketa prozesuaren lehen fasea txostena. Bertan, Internet bidez eta Interneten egiten den parte hartze politikoa ez da era isolatuan ulertu: ingurune digitalak herritarren bizitzaren esparru guztiak barnebiltzen dituela kontuan izanik, aurrez aurreko harremanekin batera egiten den parte hartze politiko gisa ulertu eta azaldu dute.\nElementu guztiak ditugu, beraz: administrazioek ingurune digitalaren inguruko kezka dute, eta hainbat pauso eman dituzte gizarteak teknologia eskura izan dezan zein adituen iritziak jasotzeko; enpresa eta elkarteak datuak plazaratzen hasi dira eta akademiak... Akademiak...? Zertan ari dira ikertzaileak? Bakoitza bere kabuz lanean, bere unibertsitatean, bere unibertsitatearen sailean, bere unibertsitatearen sailaren ikerketa-taldean era mugatuan eta isolatuan ikertzen.\nHorregatik, hutsune hori betetzeko eta elkarlana sustatzeko, UEUk antolatutako IkerGazte kongresuan ingurune digitala ikertzen ari diren ikertzaileak batu ginen. Euskal unibertsitateetan gai hori lantzen ari diren adituak identifikatu genituen eta haien artean harremanetan jarri ere helburu argi batekin: herri honetan dagoen ezagutza akademikoa azaleratzea, administrazioek eta erakundeek herri honen mesedetara jar dezaten. Horrela, ikertzaileak harremanetan jartzeaz gain, ikertzaileek administrazio eta elkarteekin harremanetan jartzeko aukera izan zuten. Batetik, administrazio eta elkarteek, ikertzaile horiek ezagutzean, zenbait kezka aurretiaz konponduta zeudela jakin zuten, erantzuna dagoen galdera batean denbora eta dirua ez xahutuz. Bigarrenik, arazo berriak identifikatu zituzten, horiek konpontzeko orduan gidari eta lankide izan daitekeen balizko ikertzailea ezagutuz.\nEgun erdiko saioak fruitu oparoak izan zituenez, badago aukera aurrera begiratzeko, beste pauso bat emateko. Batu ditzagun esku artean ditugun kezkak eta konponbideak; batu gaitezen administrazioak, arituak eta ikertzaileak marko berean. Zentzudunak izan gaitezen eta, atzerriko esperientzietatik ikasiz, erabil ditzagun ditugun baliabide (ekonomiko, sozial, humano, akademiko) apurrak herriaren onuran. Irudikatu, marraztu eta diseinatu dezagun ingurune digitala aztertuko lukeen institutua: egun, administrazioek ingurune digitalaren gaiei era dispertsoan ematen dizkieten diru-laguntzak hobeto kudeatzeko eta norabide berean jartzeko; diziplinartekotasunaren bidez, ikerketaren emaitzen kalitatea biderkatzeko eta, azken finean, mugak gaindituz herri hau kohesionatzeko.\nGu mugitu ez arren, ingurua, ingurune digitala eta ingurukoak mugitzen dira. Eta azkar gainera. Jarraitu dezagun pausoz pauso bidea egiten, burua altxatu, alboetara begiratu eta, beste batzuk aspaldi egin duten bidea egin ez dugulako, beste herri eta unibertsitateak ikusteko urrunegi begiratu behar izan ez dezagun.


Matiazaleak - Donostiako Danborrada\n54 Emakumeak 26 Gizonak\nMatia Fundazioa Danborrada (www.matiafundazioa.eus) 2019. Urtean sortu zen eta MatiaZaleak (www.matiazaleak.eus), Matia Fundazioaren xedearekin identifikatzen diren pertsona guztiek osatzen dute (bolondresak, senitartekoak, egoilarriak, langileak, lagunak …) denek festaz gozatzen dute Antigua auzoan.\nDanborrada honen berezitasuna ametsak betetzea eta jarduera esanguratsuak lortu nahi duela da. Adineko pertsonei eta aniztasun futzionala daukaten pertsonei gure festan parte hartzeko aukera eskeintzen diete; “jantzi solidarioen” bidez egiten du: danborradak jantziak ematen dizkie, entseguetan laguntza ematen eta egun osoan zehar guztiekin momentuak partekatuz.\nBi traje mota daude, alde batetik, sukaldariak ohiko trajea: blusa txuria, koadrodun prakak, mantala txuria eta lepoko painueloa arroxa da. Urketariek antzeko koloreak jazten dute: gona grisa oihal-zerrenda arrosarekin, gerruntze grisa eta blusa eta mantala txuriak


Badatoz Maritxuak! - Arrasate - Goiena.eus\nImanol Beloki Unamuno 2013-09-25 15:13\nUrriaren 4a, egubakoitza, izango da Maritxu Kajoi eguna Arrasaten. Jaia antolatzen ari diren komisiokoek egitarau umoretsua prestatu dute aurten ere txikitero koadrilentzat. Eskapularioetan, bestalde, murrizketen inguruko manifestua egingo dute. Eta Arrasateko jatetxe eta jantzi dendetan galdetuta, berriz, Krisia nabarmentzen dela kontatu digute.\nEtxafuegoak jaurtikiz hasiko da eguna "bakearen Nobel saria den Barack Obamaren eskutik". Txikitero koadrilentzat egun ederra izango da egubakoitzekoa, baina aurretik, irailaren 27an, Nobenaixuan, 18:30etik aurrera, ardo paregabea eta gazta probatzeko aukera izango dute Arrasateko herriko plazan Maritxu azpira gerturatzen diren guztiek.\nInbutu preziatua, Patxi Gorosabelentzat\nNobenaixo eguna omenaldiak egiteko eguna izaten da, eta aurten, Patxi Gorosabel, Olentzeroren lagun nekaezina, omenduko dute. Hala, inbutu preziatua emango diote Maritxu Kajoi eguna ospatzen den 36. urteurrenean. Nobenaixo eguna omenaldiak izateko eguna izanik, komisiokoen esanetan, Herriko Tabernenei ere bultzadatxoa emango diete aurtengo egitarauaren atzeko bertsoan, haien inguruko epaiketak direla eta.\nKrisia izango da aurten Maritxu Kajoi egunean nabarmenduko dena. Arrasateko denda batzuen erakusleihoetan kartelak jarri dituzte Maritxu Kajoi egunerako jantzien salmenta promozionatzeko, baina jendeak ez du erosi oraindik. Markiegi dendakoen esanetan, ez dago mugimendu handirik: "Krisia sumatzen da eta azken momentura arte itxaron beharko dugu ea jendea hurbiltzen den".\nJatetxeetan ere asko aldatu da ohitura. Lehen, ia ezinezkoa zen bazkaltzeko edo afaltzeko lekua aurkitzea, baina gaur egun, ez dago arazorik jateko lekua lortzeko. Uxarte jatetxekoen eta Santa Ana hotelekoen arabera, jende gehiago joaten da bazkaltzera, afaltzera baino, tendentzia aldatu delako. Santa Ana hotelean, esaterako, ez dago bazkaltzeko lekurik, baina afaltzera joateko, aldiz, lekua soberan dago. Uxarte jatetxean, aldiz, 40 pertsona inguruko lagun taldea egongo da bazkaltzen, baina oraindik ez dituzte mahai guztiak bete. Menuen prezioei dagokienez, ezberdinak dira jatetxe bakoitzean; baina Uxarte jatetxean, adibidez, 26 euroko menua prestatu dute egunerako.\nAutobus zerbitzuei dagokienez, urtero bezala, Arrasate jendez betetzen da eta egunerako autobus zerbitzu berezia jarriko dute. Oraindik zehaztu gabe dituzte ordutegiak, baina lehenbailehen jarriko dituzte www.pesa.net webgunean.\nKrisiak eragindako murrizketen eragina igarriko da aurtengo eskapularioetan. Izan ere, zintzilikarioei zati bat faltako zaie eta gainera, atzealdean artazi batzuk agertuko dira, murrizketak irudikatzeko.\nIrailak 27, Nobenaixue:\n18:30 Maritxupeien, ardaue ta gaztaie probetako aukeria. Gero, Patxi Gorosabel Olentzeroren lagun nekaezinari omenaldia.\nUrriak 4, Maritxu Kajoi Eguna:\n08:00 Etxafleroak bake nobel saria den Barack Obamaren eskutik.\n10:00 Francisko aita santuak eta Bergarako 200 monjek hasiera emango die ofizialki jaiei Ostarkutik abiatuta.\n11:30 Prozesioa Arantzazura Mondrako jokalarien alde.\n14:30 Forman jarri eta gabeko txikiteue eutsi ahal izeteko kirol saio xumea. 270 kilometroko ultra-maratoi-triatloia 5 buelta Anboto zeharkatuz eta gero ziorlako zubitik errekara salto, igeri Debaraino. Kontuz depuradoraz.\n18:00 Irrien lagunekin haurrentzako Ane eta Piratekin parrandan ikuskizuna Sebero Altuben.\nGaztetxoentzako Niri bost lehiaketa (galdera-erantzun labur eta froga ezberdinen lehiaketa). Kalean zehar izango da Gaztegunetik abiaturik. Eguraldi txarrarekin Gaztegune barruan.\n18:30 Kiliki eta Erraldoi txiki eta ertainak herriko kaleetan zehar.\n19:00 Oria txaranga beteranuen doinuak entzungo ditugu Herriko plaza eta inguruetan.\n20:30 Maritxuri Lore eskaintza Herriko plazan. Urteko txikituak eskertu, krisixek txikiteue ez zapuzteko eta datorren urtien danok egon gaittezen eskaketako.\n00:30 Dantzaldia Herriko plazan.\n22:30 Dantzaldia Sebero Altuben Kaixoren eskutik.\n02:30 Oñatiko 15 lehengusu-lehengusina autobusez etortzea aurreikusten da. Ligatu ez baduzu oraindik, agian hau da zure aukera.


Zein leku du elektronikak irratietan? - Arrosa\n70. saiora iritsi da ∫ateliteak saioa eta hori ospatzeko alorrean burubelarri dabiltzan ‘elektro gudariak’ gonbidatu ditu saiora. Har daiteke saio hau omenaldi bezala, irratia eta elektronika uztartzen duten horiei egina.\nBeranduegi 1x26: Irungo munipek ere Miley Cyrus entzuten dute\nog. Mai 20 , 2021\n∫ateliteak x 104\nBilboko Judy eta Donostiako Bravaren berrienak